text:
Nos ta kontra votashon “Online”
Written by Khalil Guribaldi on 19 December, 2020
Willemstad- “Nos no por permití elekshon bira un bululú”; sigun Calmes. Resientemente Promé Minister a ventilá e posibilidat di vota “online” mirando e pandemia ku nos ta aden. Calmes no ta deskartá ku den futuro esaki lo por bira posibel. Sinembargo awor aki sigur no te momento adekuá.
CBS su último investigashon riba kua instituto pueblo ta konfia mas, Iglesia a skor bon ku 42% i Gobièrnu apénas 3%. P’esei preparashon i elekshon benidero mester kana transparente.
Duda a pone ku a eliminá e mashinnan di vota. Aktualmente votashon “online” lo no trese e transparensia tan deseá. No por lubidá e kasonan di “hacking” i drentamentu den sistema “online” ku tabata tin? Gobièrnu mes nan a “hack” aña pasa. E deskonfiansa ku ta reina den kua entidat por hasié “online” kombiná ku e krísis di Internèt aktual lo no yuda e kousá di drecha konfiansa.
Paisnan grandi (Merka i Bolivia) a adaptá nan reglamento di votashon i mantené esaki na papel i pòtlot durante COVID-19. Hulanda a saka su lei di votashon den temporada di COVID-19 ( Tijdelijke wet verkiezingen covid-19) promé mes ku nan a saka nan Lei pa kombatí COVID-19. Mester analisá otro opshonnan manera subi kantidat di urna òf laga urna dos dia habri. Nos tur sa kaba ku e filanan lo bira largu dor dje 2 meter. For di awor mester publiká ku ta bini ku tèntnan pa yuda tapa solo i fila speshal pa nos grandinan (60+). Gobièrnu sa e kantidat di hende ku por vota i mester antisipá i fasilitá e votashon.


c: text/html

text:
Nativonan di Amérika
Indjannan[editá | editá fuente]
Siglo nan promé ku Cristobal Colon a deskubrí San Salvador na aña 1492 e indjannan aki tabata reino dje kontinente i di Karibe. Nan tabata sali foi parti sùit dje kontinente ku nan kanoa nan traha di tronkon di palu pasa tur e islanan den karibe i kisas bai te parti nort dje kontinente. Riba diferente dje islanan den Karibe a haya restu nan ku por a kompará ku restu nan ku a haya riba e kontinente, asina por a mira di kua kultura òf kua parti dje kontinente e indjannan tabata bini. Nan a funda nan kultura riba diferente dje islanan den karibe, riba e kontinente tabatin indjannan ku sivilisashon hopi haltu te awendia ta haya restu dje kultura nan menera Inka, Azteka, i Maya nan tabata traha tempel, kaminda, brùg den seru nan.
E pueblo tabata bon organisá i e indjannan tabata ebedesé nan rei i e hefe nan, E kolonialistanan oropeo-spaño no tabata interesá den bida i kultura dje indjannan, nan interes a bai solamente pa oro i plata k'e indjannan tabatin. E spañonan a preshoná e indjannan pa haya sa unda tabatin mas oro i plata. Despues nan a funda nan kultura riba e islanan i riba e kontinente, nan a destruí bida i kultura dje indjannan a laga nan traha komo katibu y hopi di nan a muri dje trabou pisá ku nan mester a hasi i di malesa nan ku tabata pega ku e Oropeonan a trese kuné i mal tratu ku nan a haya serka e kolonialistanan. Despues a bin paternan katoliko ku a kuminsa yuda e indjannan i a introdusí religion katóliko i a hasi nan kristian.

robotstxt: allowed

filter: keep


text:
ORANJESTAD, Aruba – 18 di februari 2017: “Si antes tur compania tabata manda carta, recibo, statement y mucho mas via Post, cu tecnologia moderno, tur cos a bira digital. Nos no por keda man crusa y mira e mercado bay laga nos. Post tin un vision nobo caminda nos ta bay restructura y reestablece nos mes riba mercado. Esaki ta trece cune cu Post mester re-inventa, innova y transforma nos servicionan di un forma integral, unda e enfoke ta pa adapta nos mes pa por acomoda e deseonan y exigencianan di nos clientenan. Esey ta precisamente locual mi ta haciendo”, asina Guillermo Raymond, director di Post Aruba N.V. a duna di conoce despues di e protesta di un grupo di empleado afilia na sindicato SEPPA.
A consecuencia di tur tipo di tecnologia nobo, Post Aruba N.V. ta directamente bou di hopi presion, no solamente local, pero tambe internacional pa keda bin cu otro servicionan cu ta produci entrada y ta den nan industria di servicio di entrega. Post lo bira un partner mas instrumental den busca y entrega paki na Aruba mes, como un forma di comodidad pa clientenan. Ya caba, mayoria entrega ta paki, aunke cu mayoria ta bini di afo.
Algun luna pasa tabata na Aruba e Secretario General di Union Postal de las Americas, España y Portugal (UPAEP), Lic. Roberto Cavanna Merchan, pa reunionnan importante cu Post Aruba N.V. y cu Gobierno. E dirigente di e organisacion cu ta conta cu 28 pais miembro, a bisa cu Aruba ta tumando decisionnan importante pa cu modernisacion di servicio postal. Nan tin algun tempo caba trahando cu e director Guillermo Raymond y su personal riba varios aspecto pa eleva e nivel di servicio y agrega servicionan nobo y necesario.
Un di e proyectonan andando ta e certificado di siguridad postal, unda cu lo certifica Post Aruba dentro di poco como un di e paisnan cu tin e miho servicio y procedemento pa loke ta siguridad postal den e region. Den servicio di EMS tambe Aruba a conoce un adelanto enorme. Post a subi di puesto 146 entre 192 pais te na puesto 40, cu ta confirma un servicio di un calidad halto. Tin otro proyectonan pendiente, incluyendo un reunion regional cu tayernan di nivel halto.
“Nos semper tini oido pa tur nos empleadonan y portanan di gerencia semper ta habri. Gerencia tin un bon relacion cu SEPPA y a reuni cu nan den presencia di Minister mr. Drs. Richard Arends unda a aclaria varios inkietud, basa riba informacion incorecto”, di acuerdo cu e director di Post Aruba.
Post Aruba N.V. semper ta trata di mantene tur trahado cu ta cumpli na trabou. Sinembargo e realidad ta si cu e cantidad di trabou a reduci hopi. Post mundialmente ta pasando door di momentonan mas preocupante den su historia. Tur organisacion Postal den region ta confrontando retonan masha dificil te hasta catastrofico. Ta p’esey mas cu nunca awor pa sobrevivencia di Post Aruba N.V., ta hopi importante pa trahadonan y sindicato, traha hunto cu gerencia, pensa hunto, pone schouder bou di proyectonan, pa hunto nos pone Post progresa y mantene cuponan di trabou.
“Mi ta keda kere den e habilidad y sabiduria cu cada un empleado di Post tin pa por pone tur cos un banda y mira e retonan aki como un oportunidad unico pa sigui desaroya nan mes como expertonan den nan trabou mientras nos tur ta reconoce e temponan di aceleracion cu nos ta den”, asina Guillermo Raymond a expresa.
E mes a cuminsa traha 33 aña pasa como partido di carta y a crece den e compania te bira director, conociendo tur funcion, tur structura y procesonan interno. Aparte di reconocimento local, Guillermo Raymond ta conta cu hopi reconocimento internacional pa su conocemento y experencia den e ramo.
A funda e compania priva Post Aruba N.V. na aña 2005. Su oficina principal ta situa na J.E. Irausquin Plein # 9 na Oranjestad y tin 3 oficina adicional na Santa Cruz, Noord y San Nicolas. Post ta ofrece tur tipo di servicio, for di manda un envelop te post pakketten. Post Aruba N.V. ta conta cu 111 empleado, cu diariamente ta yega na 42 mil adres situa tur rond di nos isla. Mas cu djis un servicio, e empleadonan atento ta percura pa tanto comunidad como sector comercial por comunica cu otro. Pa mas informacion riba servicionan di Post Aruba, subi e website www.postaruba.com of check nan pagina riba Facebook.


text:
Esun cu e comete e fraude y su complicenan ta wordo persigui pa husticia Mericano
ORANJESTAD- Minister de Meza, Minister Arends, director di Setar Roland Croes y abogadonan di Setar na Aruba y na Merca, Patrick Brown y Benton Curtis, a tene un conferencia di prensa den cual nan a informa – te con leu ta permisibel huridicamente – riba e situacion na Setar di un supuesto fraude di miyones cometi pa un empleado hunto cu su complicenan y e investigacion andando al respeto. E fraude a tuma lugar na Merca y ta pesey cu tin un abogado Mericano envolvi, tambe pasobra e caso penal ta bay ta na Florida. A yama e rueda di prensa pasobra e siman aki a habri cu hopi pregunta y frustracion di loke ta pasando.
Minister Richard Arends
Minister Arends, actual minister di comunicacion, a bisa cu e siman aki a keda publica cu tin un procedura legal tumando lugar na Miami pa loke ta trata un desfalco di cual Setar ta victima di dje dor di entre otro un di su empleadonan. “Na april 2016 e ‘Panama Papers’ a sali na cla y e lista di Aruba a bira publico. Riba e lista ey tabatin algun nomber cu a yama atencion di gerencia di Setar ya cu ta trata di un empleado di e compania nacional di comunicacion.” Minister Arends a splica cu a base di e informacion aki a start un investigacion unda Minister de Meza, e tempo ey encarga cu e cartera di comunicacion a wordo poni na haltura mescos tambe Richard Arends, hefe di su despacho e tempo ey. “A start un investigacion profundo y a base di esaki tabatin argumentonan suficiente pa por a cuminsa un caso hudicial.” Arends a splica cu Setar mesora a reinforsa institucionalmente e proceduranan di aanbesteding y a haci otro cambionan necesario. A screen tur compania di distribudor y proveedornan di tur loke Setar ta cumpra, no solamente cellular, pero tambe otro ekiponan. A percura tambe pa mobilidad den e departamentonan. Arends: “Mi ta haya loke a sosode actonan lamentabel y inacceptabel, sigur pasobra ta trata aki di un compania estatal. Por papia di delitonan hopi serio. E investigacion a tuma lugar mesora y no a duna mucho publicacion na esaki. Nos kier trece unda por clarificacion y unda ta posibel contesta preguntanan.”
Minister Mike de Meza
Minister de Meza a confirma cu e investigacion ta algo cu ta canando algun tempo caba y cu esaki a cuminsa na momento cu e Panama Papers a bin den publicidad y varios nomber di compania y personanan priva a keda publica. “Den e caso specifico aki nomber di un empleado di Setar a aparece riba e lista. E tempo ey mi a wordo informa dor di director di Setar y tambe door di Raad van Commissarissen cu nan ta bay start un investigacion. Durante e investigacionnan aki a bin dilanti cu ta parce cu cosnan no corecto por a tuma lugar. A sigui un analisis cu expertonan local y internacional. Setar na cierto momento durante e procedura a retira e persona di trabou.” De Meza a bisa cu tur hende por a tuma nota di e articulo cu a sali den Miami Herald cu mesora a bira un discusion publico. E minister ta lamenta cu tin politiconan ta haci sensacion cu e asunto aki. “Mi ta kere cu cualkier politico den aña 2017 mester sa hopi bon cu e tipo di casonan asina ta cosnan serio cu nos a tuma tambe cu hopi seriedad. Banda di esaki tin e procesonan cu mester cana. Aki ta trata di un compania estatal di Aruba y nos lo kier a actua mas lihe, pero nos mester respeta e procesonan di investigacion. Nos abogadonan ta duna nos e consehonan ey tambe. Ora director di Setar y RvC a notifica mi di e caso aki, mi a sostene nan y a bisa nan cu e investigacion mester wordo haci den e forma mas corecto cu tin. Na fin di dia nos mester mira con recupera dañonan tanto material como inmaterial cometi contra e compania cu nos ta responsabel pe. Hunto y cu hopi cuatela nos ta trahando duro riba esaki.” Minister de Meza mas di un biaha a enfatisa cu director di Setar a cana e caminda corecto y cu e tin elogio pa esaki. “Loke a pasa ta inaceptabel y intolerabel y esnan cu a comete e fraude ta bay wordo poni responsabel pa loke nan a haci. Nan tin cu biba cu e consecuencianan.”
Roland Croes, director di Setar
“Loke nos kier a stress un bes mas como Setar ta cu di momento cu e asunto aki a bira conoci nos a tuma tur e pasonan cu un compania mester tuma pa haya sa mas lihe posibel kico ta pasando. Nos preguntanan tabata ‘con esaki tabata posibel y pakico un empleado di nos ta riba e lista ey.’ Aki ta trata si di un persona cu ta cumpra ekiponan pafo di e compania y nos no tin un bista riba dje cu ken e ta anda despues di trabou of banda di trabou. Ta pesey cu ta bon pa splica cu den Setar bo no ta wak e persona aki. Tur producto cu nos ta cumpra ta wordo paga. Pero ki sorto di deal of otro actividad ta tuma lugar cu otronan, nos no tabatin un bista riba dje. For di momento cu nos a mira su nomber riba e lista, nos a tuma e pasonan necesario.”
Benton Curtis, abogado di Broad and Cassel
Abogado di Setar na Miami sr. Curtis no por a bisa mucho pasobra e ta envolvi den un law suit cu a wordo deposita den corte federal na Miami, Florida. Si e kier a splica cu apesar cu bo tin como compania tur bo regla y policy na ordo – y Setar tabatin nan na ordo – bo ta haya hendenan den posicion halto manera sr. Koolman kende ta crea un fachada cu tabata indica cu e tabata sigui e reglanan. “Den nos pensamento cu hasta e miho y mas experencia controlador lo no a ripara esaki. E intencion di esnan cu ta comete fraude ta pa esaki nunca wordo detecta. Ta pesey cu semper bo mester haci bo huiswerk bon y tin bastante prueba, sigur ora ta trata di un compania estatal, prome bay over na haci acusacionnan. Setar a tuma e pasonan corecto pa busca e servicio di un tercer partido independiente pa haci e investigacion interno. Esey ta loke a sosode den e compania y podise tin hende a pensa cu por tabata FBI, pero esey no ta e caso.
Patrick Brown, abogado local di Setar
“Mi kier a splica en corto cu tin varios aspecto legal conecta cu e caso aki. Tin e aspecto di ley laboral cu mester a tene cuenta cu ne. Banda di esaki tin e aspectonan interno di Setar y e aspecto civil. Esey ta encera si ta purba di cobra e daño cu a wordo haci bek for di e persona aki y e hendenan cu a traha hunto cu ne. Pa e parti ey tin e aspecto di Aruba y esun di exterior. A dicidi cu e parti civil ta wordo haci na Florida, pasobra eynan mayoria di esnan cu e comete e fraude ta concentra. E ultimo aspecto ta esun criminal. Nos a papia cu e departamento di polis y fiscal na Aruba caba for di un comienso. Polis y fiscal a bisa cu lo ta miho pa investiga e asunto internamento prome ya cu e tempo ey no tabata bon conoci con e asunto aki a tuma lugar. Awor tin un miho bista cu a desemboca de un caso na Miami.”


text:
ORANJESTAD (AAN) - Diabierna 7 di mei Departamento di Aduana a host un ceremonia pa su empleadonan cu a ricibi nan promocion.
Un total di 8 empleado consistiendo di 5 colega duanero y 3 colega administrativo a ricibi nan decreto gubernamental y cambio di insignia pa e siguiente rango den nan carera. Particularmente,
Tres persona a ricibi nan promocion y cambio di insignia pa e rango di Hoofdkommies-verificateur der Invoerrechten en Accijnzen.
Un persona a ricibi su promocion y cambio di insignia pa e rango di Hoofdkommies der Invoerrechten en
Accijnzen 1ste klasse A
Un persona a ricibi su promocion y cambio di insignia pa e rango di Kommies der Invoerrechten en Accijnzen 1ste Klasse.
A promove 3 trahado cu rango administrativo pa nan siguiente rango.
Gerencia y Staf di Departamento di Aduana ta felicita tur colega cu nan promocion y ta desea tur hopi exito den nan carera y cu Dios duna nan sabiduria y perseverancia pa sigui brinda bon servicio na comunidad di Aruba.
https://diario.aw/categories/noticia/general/departamento-di-aduana-a-tene-ceremonia-pa-honra-8-empleado-cu-nan-promocion-y-cambio-di-insignia#sigProIdd3adf3b4c2


text:
Relaciona cu eleccion di miembronan di Parlamento di Aruba riba diabierna 25 di juni proximo, Gobierno mediante e decreto nacional di 18 di juni 2021 No.1, DWJZ/1389/21, a dicidi di declara vigente e asina yama Ley Seco, cuminsando diahuebs 24 di juni 2021 pa 6’or di atardi y terminando diasabra 26 di juni 2021 pa 6 or di mainta.
Durante vigencia di Ley Seco tur localidad cu tin permiso pa bende bebida alcoholico leve of fuerte mester ta cera, mientras cu ta prohibi pa bende, entrega of duna bebida alcoholico leve of fuerte cu ta den e localidadnan aki na publico, cu excepcion di e siguiente casonan:
Tiendanan cu ta bende otro mercancianan banda di bebida alcoholico leve of fuerte (p.e. supermercadonan) por keda habri, bou condicion cu no ta permiti pa bende, entrega of duna bebida alcoholico leve of fuerte cu ta den e tiendanan aki.
Hotelnan y luganan di alohamento (logement) por keda habri, bou condicion cu no ta permiti pa bende, entrega of duna bebida alcoholico leve of fuerte si no ta huespednan no-residente di e hotel of lugar di alohamento.
Restaurantnan cu ta bende bebida alcoholico leve of fuerte por keda habri, bou condicion cu e bebida alcoholico leve of fuerte den e restaurant no por ser bendi, entrega of duna, cu excepcion di restaurantnan den e edificio di Aeropuerto Internacional Reina Beatrix den e areanan unda bebida alcoholico leve of fuerte por ser bendi of entrega solamente na pasaheronan saliente of di transito.
Refresquerianan cu ta bende bebida alcoholico leve por keda habri, bou condicion cu no ta permiti pa bende, entrega of duna e bebidanan alcoholico leve den e refresqueria.
En conexion cu esaki Minister di Husticia, Siguridad y Integracion mediante e Disposicion Ministerial di 18 di juni 2021, Nr. DWJZ No.1390/21, a prohibi tur tienda, localidad of lugar cu no ta rekeri un permiso pa bende bebida alcoholico leve, pa bende, entrega y/of duna cualkier bebida alcoholico durante e vigencia di Ley Seco.
Finalmente Minister di Husticia, Siguridad y Integracion mediante e Disposicion Ministerial di 18 di juni 2021, Nr. DWJZ No.1390-A/21, a prohibi uzo di instalacionnan di zonido riba 25 di juni 2021 di 6 or di mainta te 8 or di anochi den un straal di 50 meter di un stembureau, si ta pa haci anuncionan di cualkier forma relaciona cu eleccion of pa toca musica.
Cuerpo Policial lo controla debidamente cumplimento di e medidanan menciona.


text:
Organo Ehecutivo AZV a tuma nota den prensa di un situacion fastioso cu un di nos aseguradonan ta hayando su mes aden. Pa medio di e comunicado aki, AZV ta desea di informa comunidad di Aruba di e procedura pa cuido medico den exterior y asina por comprende con AZV ta atendiendo cu e caso specifico aki di nos asegurado.
Aunke Aruba tin hopi specialismo medico, por sosode cu bo ta bira malo y haya un malesa cu na Aruba no por yuda bo. Bo specialista e ora ey ta haci un peticion na AZV pa bo haya cuido medico den exterior. Solamente cu un aprobacion adelanta di AZV, e gastonan di cuido medico den exterior ta wordo cubri. Akinan ta conta cu mester tin paspoort na ordo y of otro documentonan legal, por ehempel den caso cu ta aplicabel, un visa valido.
Comision CGZ
E peticion ta wordo evalua door di un comision independiente, esta e “Commissie Grensoverschrijdende Zorg” (CGZ). E comision aki ta evalua a base di dos punto: esta si e tratamento cu ta wordo pidi ta medicamente necesario y si e ta tratamento cu ta wordo pidi no por wordo haci na Aruba. Tambe ta conta den e evaluacion cu conforme Ley AZV ta cubri tratamentonan cu ta ‘comun’ dentro di e specialismo medico.
Aprobacion
Ora cu bo haya un aprobacion di AZV, esaki ta nifica cu AZV ta bay regla e afspraak, biahe y estadia pa e asegurado y su acompañante social. E asegurado ta bay e pais cu AZV ta indica. E tempo pa warda pa haya un afspraak ta depende di e cantidad di luga cu tin disponibel na e hospital. Ora bo tin un aprobacion, AZV ta cubri: pasashi (ida y buelta) di e pashent y di un acompañante social, di cual e acompañante social tin un aporte propio di 300 florin pa e ticket, e gastonan medico (e.o. ingreso den hospital y e operacion of test), un compensacion pa hotel den forma di un carta di garantia di AZV y un aporte (financiero) pa yuda den e gastonan di cuminda y awa di e pashent. Dependiendo di e urgencia di e peticion, lo determina con lihe e asegurado ta bay exterior. E biahe ta pa medio di un avion comercial. Den caso di hopi urgencia, un air ambulance ta wordo regla.
Unabes den exterior
Unabes cu e asegurado ta den exterior, e ta ricibi e tratamento cu a wordo pidi. Sin embargo, por sosode cu na yegada den exterior, ta resulta cu e asegurado (pashent) por
tin mas complicacion y of otro malesa. E ora e situacion ey ta wordo evalua di nobo door di CGZ y AZV. Durante di e tratamento den exterior e contacto entre e hospital den
exterior, e specialista di Aruba y AZV ta keda. Asina por constantemente evalua e situacion y dicidi kico ta haci. Ora e asegurado keda cla, e ta regresa mas pronto cu ta posibel.
Caso Baby Ronin
Baby Ronin ta un caso medicamente complica y unda AZV a busca conseho medico di otro clinicanan den exterior. Un procedura cu ta masha comun den mundo medico, esta cu ta busca opinion of conseho di otro expertonan medico. Den e caso aki, AZV a busca conseho di Hulanda y Colombia.
AZV tin comprension pa e situacion di baby Ronin y e mayornan, sin embargo AZV ta keda obliga pa actua conforme ley AZV. Akinan ta conta cu ora haci e evaluacion ta aplica e mesun criterionan pa wak si tratamento medico via Fondo AZV ta posibel.
Actualmente AZV ta den busca di opinion medico cerca e hospitalnan cu AZV tin un contracto cu ne. E meta ta pa purba yega na un solucion dentro di loke Ley AZV ta permiti. Ta keda na e mayornan e libertad pa scoge pa apela e decision di AZV (bezwaarschrift procedure) of pa opta pa otro solucion pafo di e seguro AZV.


text:
E fin di siman aki ta tuma luga e Vacunathon na unda cu pueblo ta haya e oportunidad pa bay vacuna cu e intencion pa vacuna mas tanto hende posibel den e dianan aki. Prome Minsiter Evelyn Wever-Croes ta invita pueblo henter pa haci uzo di e oportunidad aki pa vacuna na e cuater luganan destina pa esaki.
“E accion di e fin di siman aki di vacunacion ta importante pa asina evalua riba suavisa medidanan. Mi sa cu aki na Aruba tin hende cu no ta kere den e vacuna y cu ta opta pa no tuma e vacuna. Nos no ta bay forsa niun hende pa vacuna. E ta bo decision y nos ta respeta esey. Pero respeta nos opinion tambe di kier yega na un momento cu nos ta sinti cu e pueblo ta protehi. Mi no ta pidi bo bay vacuna pasobra mi kier bo bay vacuna. Mi ta pidi bo bay vacuna pa bo ta protehi pasobra abo ta mi preocupacion desde 13 di Maart 2020.
Tur anochi desde e 13 di Maart ey, mi ta evalua si nos tabata tin un bon dia si of no, si nos a proteha nos hendenan suficiente of no, si nos flexibilisa medidanan con nos ta bay haci cu esnan malo, hende grandi, esnan cu tin cancer, problema cu presion y curason. E grupo vulnerabel aki tin mi hopi preocupa y mi ta pidi abo pa yuda mi proteha e grupo akinan. Si nos yega 85% di poblacion vacuna, esaki lo ta luz na final di e tunnel”, Prome Minister a enfatisa.
E diasabra aki ta bay tin 4 luga pa e Vacunathon. Bo no mester cita, dijes yega para na rij y eynan mes nan ta registra bo y bo lo por vacuna. E cuatro luganan pa Vacunathon ta: Theresita Center na Sanicolas, Sporthal na Santa Cruz, Centro Don Bosco na Noord y na Ritz Carlton, e strip di hotelnan na unda e trahadonan por sali y vacuna. Esaki ta diasabra y diadomingo y no mester di cita.
“Yuda nos pa nos por yega e grado di proteccion pa asina nos por flexibilisa. Mi ta sigur cu hopi di nos ta cansa y fada di e virus, di e pandemia, di Covid. Pero Covid no ta cansa di nos. E tey y ta birando mas peligroso pasbra e ta trahando mas variante cu ta mas contagioso y mortal. P’esey nos mester sigui cuida y atene na e reglanan tanten nos ta logra pa mas hende vacuna. Mi ta conta riba bo, mi mester di bo. Pasobra ta cu bo nos ta logra cu e vacunacion, cu bo nos ta logra saca Aruba di e pandemia, cu bo nos ta logra pone Aruba bek riba e caminda di progreso y bienestar pa tur ciudadano di pais Aruba”, Prome Minister a enfatisa mientras e ta haci invitacion pa comunidad di Aruba bay vacuna e fin di siman aki.


text:
ORANJESTAD – Como parti di e trabou den ekipo cu MFA Noord y Paradera ta haciendo cu Departamento di Impuesto pa maneha e fluho grandi di clientenan, ta implementa dos servicio adicional cu ta agilisa e proceso di pago di number di auto. Ademas di un persona exclusivo pa controla cu tur cliente tin e documentonan nan ordo, tambe ta duna acceso na computer y internet pa haci pagonan online.
E funcionario adicional ta un sistema cu a funciona hopi bon na MFA Paradera y pesey a opta pa aplik’e na Noord tambe. Banda di e balienan regular, tin un mesa cu un persona cu ta atende e cliente despues cu esaki a coy su number y bay ariba.
E funcionario ta haci un trabou di prepara e documentonan y anotacion pa ora yega na e cahero, esaki ta proceso tur cos mas lihe. “Esey ta yuda hopi cu nos por maneha e fluho di hende hopi mas lihe,” asina Richard Tromp, Gerente di MFA Noord a bisa.
E mesun persona tambe por prepara e documento pa despues e cliente por haci e pago sea na banco of online. Pa esaki no mester coy number ni para den rij. Tampoco mester bay cas; na MFA Noord mester ta dirigi e cliente pa e computernan cu acceso na Wi-Fi. Den 10 minuut ta keda cla y ta bay bek ariba pa haya su stempel sin mester di para den rij.


text:
CHARLA: MALESANAN INFEKSIOSO Djamars 11 di YÜNI 2019 na Sentro di Bario Souax
CHARLA: MALESANAN INFEKSIOSO Djamars 11 di YÜNI 2019 na Sentro di Bario Souax
Fundashon Pro Souax, Sentro Médiko Souax i Sentro di bario Souax ta anunsiá na habitante di barionan di Souax, Zegu, Ser’i Kandela, Gato i bisindario i tur otro interesado, ku djamars awor 11 di yüni lo tin otro interesante charla riba salú i kuido di salú. E luna aki, e tópiko ta: MALESANAN INFEKSIOSO.
Oradó pa e charla aki lo ta dr. Cesar Ponce di Laboratorios de Médicos.
Durante e charla dr. Ponce lo duna informashon tokante kiko ta un malesa infeksioso i e diferente tiponan di malesa infeksioso. Entre otro e dòkter lo splika : sintoma i kousa di diferente malesa infeksioso i kon prevení pa keda infektá ku un malesa infeksioso.
E charla ta grátis i públiko lo tin amplio oportunidat pa hasi pregunta.
Charla riba salú i kon kuida bo salú
Tópiko :” MALESANAN INFEKSIOSO”
Oradó : Dr. Cesar Ponce di Laboratorio de Médicos
Dia : Djamars 11 di YUNI 2019
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRATIS


text:
KRALENDIJK – Un suidadano a informá Radio Live 99.9 FM tokante un situashon ku tin hopi dia, kaminda un fli ta pegá den waya di koriente. E suidadano a menshoná ku pa un òf otro motibu subidónan di fli ta pèrdè kontròl di e fli, loke a resultá den waya di koriente.
“Mi no sa ku e wayanan ku e fli ta pegá den dje tin koriente si òf no. Mi pregunta ta: no tin niun hende sea di WEB òf un di e otro kompanianan ku tin waya kologá den laria, ku por duna atenshon na e situashon? Òf kisas ami ta robes i mester warda te momentu ku kisas tin korto sirkuito pa presentá na e sitio ku tur e konsekuensianan.
E dianan aki tin hopi bientu i ta notabel kon e fli pega den waya ta dal den e otro wayanan. Ta un trabou di ménos ku 5 minüt, djis un persona ku konosementu di koriente i ta traha na un di e instansianan ariba menshoná subi kòrta e fli pega den e waya,” e suidadano a menshoná.
Potrèt ta ilustrá un di e situashon nan na komienso di kaya Maximiliana Rosario, bario Tera Kòrá.


text:
WILLEMSTAD – Tin un situashon di trabou peligroso na Sentro di Detenshon i Korekshon (SDKK), prizòn di Kòrsou. E presensia di un grupo di detenido venezolano peligroso, ku e siman aki tabatin un akshon den prizòn entre otro ta kontribuí na esaki.
E sindikato ABVO ku tin mayoria representashon di trahadó na prizòn, ta bati e alarma aki. Detenido peligroso i tambe e falta di personal, segun ABVO ta entre otro motibunan di peliger na e instituto di korekshon. Minister di Hustisia Quincy Girigorie, ta rechasá e opinion di ABVO ku bida di personal di prizòn na ta na peliger.
Resientemente detenido venezolano, a ataká prezu yu di Kòrsou. Durante di e akto, e venezolanonan a stroba e wardaprezunan pa intervení. Nan a purba yega na e sèl di e yunan di Kòrsou, usando opheto pisá pa kibra e porta i pa subi bai ariba pa agredí e dos prezunan. Ora ku esei no a logra e venezolanonan a sende kolchon na kandela, den un intento pa kima e prezunan, miéntras ku nan tabata tira opheto den e sèlnan.
Na dado momentu un di e detenidonan venezolano a manda un opheto hopi skèrpi ku nan mes a traha, mará na un palu di basora, riba un di e wardadónan di prezu.
Despues ku e personal a subi riba dak pa purba kalma e situashon, tabata nesesario pa lansa un tiru di atvertensia dirigí ku a alkansá un di e detenidonan na su pia, pa kua e mester a risibí tratamentu médiko.
Kenneth Bremer, di direktiva di ABVO ta insistí ku a bira tempu pa gobièrnu tuma e medidanan nesesario na prizòn.
Kenneth Bremer di ABVO
ABVO ta representá 84% di e personal na prizòn. For di 2014 sindikato a indiká ku tin falta di personal. “Mas o ménos 70 a bai for di prisòn, pa un òf otro motibu. Ningun hende no a remplasá nan”, Bremer ta remarká.
Pero minister Girigorie no tin mésun opinion ku sindikato ABVO tokante e grado di falta di seguridat na nos prizòn. “Tur prizòn na mundu ta lugá peligroso pa traha.”
Quincy Girigorie, minister di Hustisia
Minister Girigorie ta splika tambe e formamentu di guèn den komunidat tin su refleho den prisòn. Ta p’esei ta nesesario pa separá hendenan ku ta den guèn for di otro, pa nan propio seguridat i pa evitá insidente regular entre guèn den SDKK.
“Den SDKK tambe e guènnan ku ta funshoná den komunidat ta manifestá, pasobra nan miembronan ta kai será. Ta p’esei ta tene kuenta ku esaki pa evitá insidente”, e ta bisa.
Violensia diferente
Tokante e violensia ku detenido venezolano ta apliká, minister Girigorie ta menshoná ku a keda demostrá ku e venezolanonan den e insidente di e siman aki no a usa un violensia komun ku ta topa den prisòn òf serka detenido di Kòrsou òf kualke otro nashonalidat.
A trata di un atake organisá i kordiná den grupo kontra di mas detenido. “Ta relativamente usual ku tin sierto kosnan di violensia den institutonan penitensiario. Pero esaki tabata un eksepshon debí na e forma ku a organis’é i kordin’é.”
Ku hopi énfasis e minister ta menshoná ku no por atribuí e insidente di e siman aki na falta di personal. “E hendenan a stroba e personal pa drenta den e blòk kaminda ku e insidente a tuma lugá. E personal mester a drenta e blòk via un otro porta. Ta inkorekto pa relashoná e insidente ku falta di personal.”


text:
ORANJESTAD – Dialuna mainta tempran, hobennan cu a inscribi nan mes pa haya un chens di forma parti di Sociale Vormingsplicht (SVT) of Formacion Social, a presenta na porta di Marinierskazerne na Savaneta. E 15 hobennan a pasa den un trayecto di seleccion riguroso y a pasa testnan necesario prome cu a yega asina leu. Nan grupo ta e di 11 grupo di e programa cu a cuminsa 5 aña pasa como un cooperacion entre Ministerio di Asuntonan General y Ministerio di Defensa di Reino Hulandes. E motor tras di e programa aki tabata Prome Minister Mike Eman cu semper a considera e programa aki uno importante y tambe cu a demostra su efectividad, yudando hobennan cu no a logra finalisa scol, un miho perspectiva pa nan futuro.
Grupo 11 a wordo ricibi pa e team di maneho di Formacion Social encabesa pa Lurene Flanegien, kende ta sostene programa di Formacion Social como un trahado social. E hobennan na nan yegada a haya splicacion extenso di tur e responsabilidadnan cu nan tin nan dilanti. Un parti importante di e programa ta cu un bes e hobennan drenta Marinieskazerne, nan lo no tin contacto cu ningun famia y amistad pa 3 siman largo. Esaki ta e fase inicial di e trayecto y ta esun mas intensivo di e henter e programa.
Meta primordial di e proyecto ta pa yuda hobennan cu no ta bayendo scol y cu no ta traha pa haya un formacion p’asina nan por logra mehora nan perspectiva pa futuro y evita cu nan por bay den direccion robes. E formacion ta consisti di cuatro luna di preparacion den Marinierskazerne bou guia di un team dedica di ARUMIL. Aki nan ta cera conoci cu tur faceta di disciplina manera lanta tempran, yega na ora, determinacion, ehercicio fisico y traha den team. E otro ocho lunanan ta dedica na atende diferente cursonan di Enseñansa pa Empleo y un parti practico, stage, na un empresa.
Dialuna mainta ta un dia trankil pa e participantenan, segun sra. Flanegien. E ta un dia pa nan cera conoci cu otro, pas nan uniform y ricibi tur e materialnan cu nan ta bay uza den e simannan nan dilanti


text:
E vice-presidente di Algemene Rekenkamer Aruba, sr. mr. Frederick Nuboer, CAMS, ta anuncia cu entrante 17 di juli 2021, sr. mr. Rosslin Marchena ta wordo apunta como presidente suplente di Conseho Electoral di Aruba a base di un beschikking cu tin fecha 1 di juli 2021.
Conforme articulo 5, paragraf 2, di Landsverordening politieke partijen (AB 2001 no.96) e nombracion di presidente y presidente suplente di Conseho Electoral di Aruba, ta wordo apunta door di e presidente di Corte Comun di Husticia y door di e presidente di Algemene Rekenkamer Aruba.
Teniendo na cuenta cu e nombracion, di sr. mr. dr. Glenn Albert Edward Thodé y sr. mr. ing. Hubert Cirilo Maduro, e actual presidente y presidente suplente, ta limita na un periodo di 4 aña y cu esaki lo caba dia 16 di juli 2021, ta necesario pa apunta candidatonan nobo pa dicho funcionnan.
Despues di consulta intensivo, sra. Kock y sr. Marchena tabata dispuesto pa tuma e puestonan di presidente y presidente suplente na nan encargo.
E presidente di Corte Comun di Husticia y e vice-presidente di Algemene Rekenkamer Aruba ta desea sra. Kock y sr. Marchena tur clase di exito pa cu nan funcion nobo. Na mes momento ta gradici sr. Thodé y sr. Maduro pa nan compromiso y experiencia pa por a fungi den e puestonan durante e ultimo 4 aña. Awemainta sr. Nuboer a ricibi bishita di sr. Maduro na oficina di Algemene Rekenkamer Aruba pa por a gradici’e personalmente.


text:
Despues di a yama periodistanan di Kòrsou kobarde riba website
Punda- E reportero stranhero, Dick Drayer, kende su publikashonnan ta saliendo riba e sait rasista “Knipselkrant” ta sigui insultá prensa lokal. E biaha aki, riba su Facebook, Drayer a saka foto di e vehíkulonan ku fotografnan di Vigilante kompaña pa tekstonan insolente kontra di Vigilante i su fotografnan.
No ta promé biaha e reportero stranhero ta ofendé yunan di Kòrsou den prensa. Den pasado, Dick Drayer a yega di bisa ku reporteronan yu di Kòrsou ta sin kurashi i ku miedu di skibi i relatá bèrdat. El a bisa ku dor ku Kòrsou ta chikí, e reporteronan ta traha ku miedu. Ku esaki, Drayer a yama reporteronan di Kòrsou kobarde.
No ta esei ta tur kos. Drayer ta sigui mustra su sentimentunan di superioridat i ta distinguí su mes, personalmente for demas miembronan di prensa, momento el a bisa ku na Kòrsou, periodismo investigativo ta den “sapatu di mucha”. Kontrali na demas reporteronan stranhero kendenan a bin biba na Kòrsou i mustra rèspèt, manera e kabayero Oscar van Dam”
Dick Drayer ta indiká su karakter di ta balotando miembronan di prensa lokal. Mas serio ainda e ta skibi su artíkulonan den medionan di komunikashon ulandes digital, ku ta sali publiká na Ulanda kreando e imáhen ku prensa na Kòrsou ta di kalidat inferior.
Siman pasá, fotografnan di Vigilante a bai un evento di polis i stashona nan vehíkulo huntu. Drayer, riba su facebook den su idioma a skibi i ofendé e reporteronan sin tabatin mester. Sin nodi, sin motibu, dunando su opinion personal i mancha imáhen di e fotografnan ku ta traha tur dia pa nan pan.
Asina Drayer a hasi, miéntras ningun dje fotografnan no ta ni konosé Drayer te pa nan mester aseptá un insultá similar. Hopi reportero den prensa ta deliberando aktualmente pa asumí un posishon.
Hopi no ta haña honesto ku un reportero stranhero por yega Kòrsou i insultá nan koleganan sin mas riba medionan di komunikashon ku ta yega te na Ulanda.
Bron: Vigilantekorsou


text:
ORANJESTAD (AAN): Den transcurso di e ultimo siman por a mira cu e desaroyonan di Covid ta bayendo den bon direccion, danki na comportacion di cada ciudadano.
E cifranan te cu 9 di mei 2021 ta indica 96 caso activo. Esaki ta dos dia consecutivo cu e casonan activo ta bou di 100. Tin 9 persona den hospital di cual 3 ta den cuido intensivo, cu ta ser considera un situacion normal. Ademas, te cu e fecha menciona, tin 55.700 persona cu a vacuna cual ta 56%. E meta di Gobierno ta 85%, pues mas cu mita di e cantidad ta vacuna.
Prome Minister Evelyn Wever - Croes a anuncia den Rueda di Prensa di Gobierno dialuna mainta, considerando cu e cantidad di casonan activo a baha drasticamente, e situacion na hospital ta bou control, hospital por continua cu servicionan regular y e hecho cu tin riba 50% di poblacion total vacuna, c risis team a yega na e conclusion cu ta momento pa flexbilisa e medidanan.
Despues cu Gobierno a evalua tur e argumentonan, circumstancianan y criterianan y segun e plan strategico cu tin pa combati e crisis ta indica, ta drentando codigo geel y pues ta permiti e siguiente flexibilisacionnan:
Toque de Queda ta bira 12:00 am pa 4:30 am.
Horario di cierre ta hala pa 11:00 pm.
Ta elimina Samenscholingsverbod.
Restaurantnan: cantidad di personanan na mesa: 8 paden y 10 pafo
Encuentronan social por tuma luga: Maximo 30 paden si tin e espacio y 60 pafo si tin espacio (manteniendo regla di distanciamiento social y tapaboca)
Bishitanan na cas tambe ta bira posible, pero cada ciudadano ta esun cu ta dicidi ken ta laga drenta, si of no. Mester tene na cuenta cu tin 96 caso activo cual kiermen cu e virus tey ainda.
Deporte organiza via ASU, COA y IBisa ta permiti, Paden sin publico y pafo cu publico max 60 persona
Contact Sport pa esnan bou 18 aña por tuma luga
Musiconan: max 5 persona riba escenario, bailamento no ta permiti
Entiero: max 60 persona
Actividadnan politico: mester bay via Bureau Rampen Bestrijding pa permiso.
“Den cualkier circumstancia e ta importante pa cada persona ta responsibel pa tin nan tapaboca y mantene distancia. Si e cifranan sigui baha, cantidad di personanan vacuna sigui subi y e situacion na hospital keda bou di control, e ora ey por sigui flexibilisa medida. Si contrario tuma luga, lo bolbe escala e medidanan, cual no ta e direccion cu kier bay aden. E ta den man di cada ciudadano pa percura cu ta cuida nan mes y nan sernan keri. Hunto a sacrifica hopi desde maart 2020. No ban benta tur esaki afo awor. A pesar cu e situacion actual ta duna pa flexibilisa medidanan, ban hunto demostra responsabilidad y madures”, Prome Minister Evelyn Wever Croes a enfatisa.’


text:
(ADVERTORIAL)
ORANJESTAD - Entrante dialuna 19 di juli 2021, tur cliente cu paga cu Pay.aw na Subway of haci un Subway order den Pay.aw ta ricibi un cookie gratis di bo gusto. E promocion aki ta valido pa un tempo limita. Download e app di Pay.aw riba bo telefon faborito y haci pagonan instantaneo via bo telefon sin tin nodo di tin placa cash. Pay.aw awo ta obtenibel pa tur number local y tur banco local. Pa mas informacion bishita nos website www.pay.aw y like nos pagina di Facebook pa keda al tanto di e ultimo desaroyonan.
ORANJESTAD - Compara cu april 2021, e cantidad di placa den circulacion a crece cu Afl. 46,8 miyon te na Afl. 4.984,5 miyon den e luna di mei 2021. Esaki a resulta for di un subida den e reserva di divisa netto (+Afl. 51,2 miyon) y un caida den reserva activo domestico netto (-Afl. 4,4 miyon). Asina Banco Central di Aruba (BCA) ta raporta.
ORANJESTAD – Aruba Airport Authority N.V. (AAA) compania cu ta maneha Aeropuerto Internacional Reina Beatrix (AUA Airport), a anuncia e siguiente desaroyonan den e schedule aereo pa e temporada di winter.
ORANJESTAD – Departamento di Impuesto ta recorda cu e fecha final pa pago di impuesto di vehiculo di motor di e di dos mita di an?a 2021 ta 2 di augustus 2021. Ta importante pa tur contribuyente cumpli cu e deber aki na tempo y asina evita extra gasto innecesario, cual ta e boet administrativo di 50% riba e saldo di impuesto. Si no cumpli cu e pago menciona na tempo, e boet ta wordo procesa y an?adi na e debe di impuesto automaticamente dia 3 di augustus 2021. Den e caso aki e contribuyente lo ricibi un cobransa adicional (naheffingsaanslag).
ORANJESTAD - Compara cu maart 2021, e cantidad di placa den circulacion a crece cu Afl. 80,2 miyon te na Afl. 4.937,7 miyon den e luna di april 2021. Esaki a resulta for di un subida den e reserva di divisa netto (+Afl. 234,4 miyon) y un bahada den reserva activo domestico netto (-Afl. 154,0 miyon).
ORANJESTAD - Durante e reunion di 8 di juni 2021 y despues di a revisa dato economico y monetario mas recien, e Comite di Maneho Monetario (CMM) di Banco Central di Aruba (BCA) a dicidi pa mantene e porcentahe actual di e tasa di e “reserve requirement” (reserva rekeri) na 7,0 porciento. E tasa di e reserva rekeri ta e cantidad minimo di reserva cu banconan comercial mester mantene na BCA y ta igual na 7,0 porciento di nan obligacionnan cu ta vence den menos di 2 aña. A considera e siguiente informacion y analisis pa yega na e decision aki.
ORANJESTAD - Entrante ayera a flexibilisa rekisitonan pa turistanan Mericano. Esaki ta conforme informacion di un conferencia di prensa duna recientemente riba e tema di Covid19. Ademas a comparti mas informacion relevante riba e tereno di turismo. Entre otro e CEO di Oficina di Turismo Ronella Croes a duna di conoce cu Aruba a ricibi un total di 84,592 bishitante ‘stay-over’ pa luna di juni. Si compara luna di juni 2021 cu juni 2019 -cu tawata e ultimo aña normal di turismo, por deduci cu Aruba a recupera 85% di locual el a ricibi na juni 2019.


text:
Mantenshon di Órden Públiko
Den ‘Basis Politie Zorg’ e personal di polis ta enkargá ku tareanan general di polis, manera:
- patruyahe
- duna ayudo di emergensia
- tuma denunsia (simpel)
- mantené kontakto ku komunidat
- intermediá den situashon di konflikto
- i otro tareanan manera kontròl i supervishon den kuadro di mantenshon di orden públiko.
E área di atenshon en general di polis (politiezorg) ta integrá den diferente ‘wijkbureau’ (kuido di bario/wijkzorg).
E kuido di bario ta enserá mantenshon di (supervishon riba kumplimentu ku) lei i regulashon, papia ku personanan tokante nan komportashon, duna servisio i identifiká problema.


text:
There are many diverse forces at play in the world that directly impact the quality of our lives, our pocketbooks, personal freedoms and the environment. This blog is my sincere attempt to make sense of world events as they unfold before our eyes. Feel free to discuss and comment.
Resientemente na entiero di mi amigu Ced Ride ku kende mi a kolaborá pa yega na e kanshon, Dòktor mester keda biba semper den nos mente, un mandatario ta anunsiá kreashon di teatro nashonal Ced Ride.
Mi no por ta kontra rekonosementu pa Ced. Pero, kon a yega na e desishon aki? A konsiderá Teatro Jacobo Naar, Lelia Capriles òf Rina Penso? Teatro Laura Quast, Guillermo Rosario òf Harold Martina? Pakiko no? Kiko tabata e kriterionan? Òf tabata simplemente un zèt populista pa ‘score’?
Juist. Manera muchu kos na Kòrsou, aki tampoko tin maneho transparente ku ta karga aprobashon di diferente ‘stakeholder’ relevante. Kon otro por splika ku ningun hende ta papia di nos poblashon indígeno, Caiquetío? Dikon un Hariri den un drumi lanta ta haña un plasa mientras nunka a atendé e petishon pa rekonosementu pa Damanan di Djarason*? Kon por splika ku hopi Gobernador Hulandes tin nòmber di kaya pero ningun Gobernador yu di tera tin esaki? Dikon Hamelberg tin un kaya den Otrobanda konsiderando ku e tabata kontra pa hende pretu vota? Di otro banda, Charles de la Try Ellis, e promé yu’i tera ku a doktorá den lei (aisina mes, promé ku Dòktor da Costa Gomez) i un di e outornan intelektual di Statüt, ta un deskonosí?
Mi ta pro onra nos hendenan. Totalmente. Pero pa rèspèt pa nos pueblo i baluartenan, esaki mester sosodé a base di maneho transparente i bon deliniá. Asina’ki ta garantisá ku tur hende, a base di nan logro -i no beis di un mandatario- tin e oportunidat pa via di un ‘level playing field’ gana nan honor.
Nos sa kiko mester hasi pa ekonomia krese duraderamente*. Sinembargo ta difísil logr’é mientras e tareanan ekonómiko ta repartí na e manera aktual.
E titular di Ekonomia no tin sufisiente instrumènt pa traha. E no ta responsabel pa forsa laboral, agrikultura i krio mientras peska ta repartí bou di dos ministerio. Aspéktonan di energia kada biaha ta kai bou di un otro minister. E no tin insentivonan ku por situmulá aktividat ekonómiko i aspektonan ekonómiko internashonal no ta transparentemente repartí. E poderoso VVRP pa hopi aña a demostrá di no nesesariamente ta ‘in sink’ ku desaroyo ekonómiko.
Kasi tur mandatario tu usa su kartera konforme su agènda (polítiko) i den esaki ta pone pia, si ta nesesario, pa koleganan. Repartishon di tarea ta mas bien un wega di ken por sali ganá, haña mas empresa di gobièrnu (i nombra amigu komo komisasio) ora negosiá kartera.
Klaro ku tur mandatario (den teoria) mester traha huntu, pero den nos kaso tareanan ekonómiko ta plamá bou di por lo ménos sinku ministerio. Nos a pèrdè un bon oportunidat pa fortifiká e posishon di e minister di Ekonomia algun luna pasá ora a forma un gabinete.
Na Aruba Raad van Advies na tres okashon a duna konseho pa trese un repartishon mas efektivo di karteranan ministerial. Nos bisiña por lo ménos ta pensa riba kambio. Ta tempu pa Kòrsou tambe hasi esaki.
Mientras no tin un alternativa sientífikamente komprombá, e manera mas efisiente pa kombatí COVID ta keda bakunashon. Mientras e virus keda biba pa motibu ku muchu hende no bakuná, e ta haña espasio pa adaptá i infektá prinsipalmente esnan no-bakuná, pero tambe esnan bakuná. Mi a i ta desaprobá e maneho di e mandatario enkargá ku Salúbridat ku te ainda no kièr bisa ku e ta para tras di bakunashon, pero ta skonde tras di privasidat. E mandatario konsientemente ta empoderando esnan ku agresivamente ta kampañá kontra di bakunashon, inkluso un grupo (di sekta) Kristian poderoso na plaka. Por sierto otro prueba ku Kristianismo ta hambrá pa poder polítiko (https://alexdavidrosaria.blog/2021/06/26/religion-ta-bek-den-politika/) manera den añanan 40.
Kisas e ‘cheerleader’ di mas grandi den Staten di e mandatario di Salubridat ku a sali tira moketa pa loko (Extra, 20 yüli) riba mi ‘blog’, lo por a konsentrá riba kontenido. Awor, ta konosí ku ni sikiera e sa kon ilegalmente graba reunionnan konfidenshal di Staten sin keda gará. No ta ami a bisa, sino tres Korte independiente. Tambe, tempu ami tabata den Staten a produsí tur aña presupuesto ku saldo positivo. I pa loke ta trata asesinato di Sr. Wiels ku segun e a bisa den korant: “mi minister no por a solushoná” un pregunta. Dikon bo no a preshoná bo kolega di partido ku awe ta den prizòn pa 30 aña pa asesinato di Sr. Wiels, p’e konfesá su akto kriminal? Esaki lo a solushoná e kaso mas lihé.
Riba 10 yüni 1948, Staten van Curaçao a informá Hulanda via telegram ku e órgano aki ta den wèlga i lo no kumpli ku su tareanan legislativo. E wèlga, algu úniko den nos historia, a dura dos luna.
Kiko a sosodé?
Riba 8 di yüni 1948 nos konstitushon a keda kambiá pa hasi posibel formashon di un College van Algemeen Bestuur (C.A.B.) pa asistí Gobernadó den ehekushon di su tareanan. Kreashon di C.A.B., un sorto di Konseho di Minister di awe, tabata un paso grandi den nos proseso di emansipashon polítiko lokual un siguiente biaha lo mi amplia.
Gobernador Petrus Kasteel ta informá Staten riba 10 yüni 1948 ku Hulanda a ofres’é un posishon den èksterior i ku e mester tuma retiro den yüli i ku mester warda ku instalashon di C.A.B. te ora e próksimo Gobernador keda instalá.
Aki Colón a kima. Staten no a akseptá e instrukshon di Hulanda i a vota ‘wall-to-wall’ pa manda un telegram di protesta pa Reina yamando e desishon aki inkonstitushonal. I, ku mientras Hulanda no keda kontestá, Staten ta wèlga i no ta kumpli ku su tareanan. Miembro di Staten Jonckheer a bisa: Ware het niet, dat het Curaçaosche volk een geduldig, rustig volk is [..] zou de bevolking in opstand zijn gekomen.
Staten no a bèk pero a bin huntu despues di un luna den yüli pa akordá Cornelius Süthoff komo Gobernadó interino i despues di un luna pa risibí e Gobernador nobo, Leonard Peters.
Riba 10 yüni Hulanda ta keda kontestá Staten i bisa ku ta un “misverstand” di parti di Staten a pone ku esaki a konkluí ku e desishon pa warda ku instalashon di C.A.B. tabata inkonstitushonal.
Sr. A.D. Jonckheer ta haña e tarea pa forma C.A.B.. pero dos kandidado no ta pasa ‘screening’. Sr. W.R. Plantz ta bira formadó i ta logra kompletá su tarea pa asina riba 21 ougùstùs e promé C.A.B. keda instalá.
Construction of a new U.S. Consulate General on Curaçao was just announced. An estimated USD 245 Million investment employing a few hundred workers is planned over the course of the project which will thankfully improve upon the historic Roosevelt House.
I’m not going to talk about brick and mortar however, but will focus on what I hope will be a new chapter of U.S. engagement here.
Clearly current U.S. policies in the Caribbean Basin are still reminiscent of an era long gone when the rivalry of the Cold War- geopolitical tensions between the U.S. and the Soviet Union and their allies- reigned supreme. I think that for too long the U.S. hasn’t sought partnership, but often resorted to dictate its own terms. We’re taken for granted and the U.S. focuses predominantly on the Caribbean when natural disasters hit.
Today we’re waking up to 21st century challenges and threats, and there’s no shortage of them. The bad guys are more sophisticated and ruthless. The reality is that ISIS fighters have come from the Caribbean including the Dutch islands. Hezbollah has tentacles all over the Americas. The manmade crisis in Venezuela has caused an unprecedented migration crisis. China has increased its presence through its wallet diplomacy and Russia is rekindling old friendships in Grenada, Nicaragua and Cuba. And of course there’re the drug cartels, human trafficking and cybercrime. Honestly, we can’t take on these challenges alone.
The main test remains however to look beyond only security matters.
That brings me to another reason why it’s time for a deeper and stronger cooperation and engagement in an era where the temptation to accept (promises of) easy money (remember Guangdong Zhenrong Energy and its local subordinates) is big.
I believe that the U.S. and Curaçao can and should do much more together in these following areas.
Climate change: perhaps our greatest challenge even if we’re not talking about it. We need U.S. leadership and assistance. This is a life-or-death emergency.
Pandemics: COVID has made it clear that we require a regional coordinated response to bolster the response to future health challenges and public health emergencies.
Corresponding banks: we’ve seen the restrictions by international banks making it almost impossible for our banks to operate. There needs to be a solution with U.S. cooperation.
Commerce: The Cold War era Caribbean Basin Initiative must make way for progressively full-fledged free trade relations, including a double tax treaty.
World Trade Organization (WTO): vigorously completing our tariff negotiations with the U.S. Trade Representative is key to normalizing our WTO-status. Agreement with the U.S. for (tailor-made) technical cooperation and training regarding WTO rules-based trade will enhance our export capacity.
U.S. disengagement has empowered China, Russia and Iran in this area. We need true engagement from Washington based on mutual respect and shared values. Hopefully this project is much more than a new state-of-the-art building. Hopefully it will symbolize the start of a new relationship between the U.S. and Curaçao.
Riba 8 yüli 2021 tatin 30 kaso aktivo. Awe, 10 dia despues, tin 405.
Mínimal un moshon di desaprobashon e minister di Salubridat Públiko ta meresé. Esaki despues di a demostrá ku e no ta kumpli ku su tarea komo mandatario responsabel pa e kartera di salubridat públiko. Penosamente esaki a bin dilanti ku su èkspreshonnan durante di un konferensia di prensa tokante e krísis di COVID.
Ta inakseptabel ku e minister den un pandemia ta kere ku e tin derechi di pone su bèrdat personal riba e tarea pa kuida salú di e kolektividat, kreando kontroversia i duda inesesario. Di unda a sali ku bo bèrdat (kisas basá riba bo krehensia) ta bin nan promé lugá den un krísis? Kiko por pone ku bo krehensia personal ta mas importante ku e situashon di eksepshon ku bo tambe resientemente a bai di akuerdo pa ekstendé?
E minister mester komprondé ku mientras e komo hende ta liber pa kere kualkier bèrdat, su krehensia personal no por remplasá e bèrdat ku bakunashon ta e manera mas efektivo (94%) segun siensia pa prevení COVID. I, te ainda no tin alternativa pa bakunashon ku ta mes òf mas efektivo. Si e minister ke keda kere den su bèrdat, e por. Den e kaso ei e no por ta minister pasombra e ta un peliger pa salú di tur hende. Staten mester tuma e situashon aki na serio i presentá por lo ménos un moshon di desaprobashon kontra di e minister.
Kevin (te na man drechi) durante fiesta di independensia di Jamaica na 2010 na Montaña
Awe ta shete aña ku Kevin Jesurun a muri ora su avion a keda alkansá pa un rakèt riba Ukraina. Mi ta reprodusí un artíkulo ku mi a skibi 2 aña pasá.
Yüni 2010, Kim Kevin Jesurun a traha un sita ku mi na restourant Golden Star pa papia di su ambishonnan polítiko. No tabata un sorpresa pasombra semper mi tabata mira Kevin presente ku su kámara, sintá na un kaminda stratégiko den sala, pa e filma kualkier aktividat tokante mr. dr. Moises da Costa Gomez (Dòktor). Dòktor tabata su éroe polítiko. E mester a haña esaki di su tata, Tula Jesurun, ku e.o. a sòru pa e estatua di Dòktor riba Gomezplein. Un dia mi tabatin gana di wak bèk un diskurso ku mi a tira tokante Dòktor. Mi a bèl Kevin p’e grabashon en kuestion. Pa mi sorpresa Kevin a bisa ku e tin mas ku 100 kasèt grabá pero nunka e ta pone riba e kasèt kiko tin grabá. Kevin a bira konosí pa mi komo un hende ku “whatever he did, he did it his way”.
Bèk na e kombersashon na Golden Star, Kevin su motivashon mayó pa drenta polítika tabata e manera ku nos ta maltratá bestia riba nos isla. Tambe e a insistí ku e ke number 11 riba lista. Su motibu? E tabatin su lema kaba: “Jesurun t’esun riba diesun”. Kevin a haña nr. 11. E a risibí 12 voto. Sinembargo e a soña pa haña 11 voto.
Pa 2012 e a bandoná polítika i a dediká su bida na biaha, prinsipalmente Asia. Su último buelo tabata di Amsterdam pa Kuala Lumpur ku Malaysia Airlines buelo # 17 riba 17 yüli 2014. Un rakèt intenshonalmente lansá a eksplotá e avion riba teritorio di Ukraina matando tur pasahero i tripulante. E tabata e úniko Yu di Kòrsou na bordo.
Su prekupashon pa ku animal semper a keda bibu. Nos último kòmbersashon telefóniko tabata hustamente tokante di e konsepto di lei ku mi tabata prepará ku mas hende na fabor di bienestar di animal. Mi a proponé na 2016 pa dediká e lei na Kevin Jesurun lokual aparentemente un Parlamentario aktual ta sostené. Ta di spera ku pronto e lei keda tratá.
Mayan ta 5 aña ku Kevin Jesurun a keda ranká for di nos. Forsa na su famia i amigunan rònt mundu.
I’ve compiled some relevant news items about China which will hopefully increase our understanding and interest in China and geopolitics.
JAPAN PAYING CLOSE ATTENTION TO TAIWAN – Straits Times, 14 July 2021 Japan directly broached the subject of Taiwan security for the first time in its annual defence review released on Tuesday (July 13), as it raised the alarm over the growing brinkmanship and arms race in the region.“Stabilising the situation surrounding Taiwan is important for Japan’s security and the stability of the international community,” Japan’s Defence Ministry said in its annual white paper for the first time.”Therefore, it is necessary that we pay close attention to the situation with a sense of crisis more than ever before.”
BOYCOTT DUE TO TREATMENT CHINA OF MUSLIMS – China News, 15 July 2021 The U.S. Senate passed legislation on Wednesday to ban the import of products from China’s Xinjiang region, the latest effort in Washington to punish Beijing for what U.S. officials say is an ongoing genocide against Uyghurs and other Muslim groups. The Uyghur Forced Labor Prevention Act would create a “rebuttable presumption” assuming goods manufactured in Xinjiang are made with forced labor and therefore banned under the 1930 Tariff Act. The bill must also pass the House of Representatives before it can be sent to the White House for President Joe Biden to sign into law. Republican Senator Marco Rubio, who introduced the legislation with Democrat Jeff Merkley, called on the House to act quickly. “We will not turn a blind eye to the CCP’s ongoing crimes against humanity, and we will not allow corporations a free pass to profit from those horrific abuses,” Rubio said in a statement.
CHINA SENDS LARGEST OVERSEAS TEAM TO OLYMPICS – NHK World, 15 July 2021 China says it will send a 777-member delegation to the Tokyo Olympics, starting next week. It says the number is the largest for an Olympics held outside the country. Observers say Beijing may be considering the possibility of sending a special representative while monitoring the infection situation in Tokyo, which is now under a fourth coronavirus state of emergency. The United States has decided that First Lady Jill Biden will attend the Tokyo Games’ opening ceremony.
DISPUTE CHINA AND INDIA STILL UNRESOLVED – Aljazeera, 15 July 2021 The failure of China and India to resolve the standoff over their disputed border in the western Himalayas, despite an agreement last year, is not in the interest of either side, India’s foreign minister told his Chinese counterpart on Wednesday. In accordance with last year’s pact, military commanders on both sides completed a pullout of troops, tanks and artillery from the Pangong Lake area in February as part of a first step towards full withdrawal from other friction points. At least 20 Indian soldiers were killed in border clashes in June last year – the first combat losses on the disputed border in more than four decades. China later admitted four of its soldiers were also killed. The killing of Indian soldiers caused a backlash against China, forcing New Delhi to impose curbs on Chinese businesses and investment and banning dozens of Chinese apps, including wildly popular TikTok.
Kasonan di COVID ta subi èksponensialmente espeshalmente bou di esnan no-bakuná. Alimentando e tendensia aki ta un grupo ku ta hiba un kampaña perverso pa mas tantu hende posibel keda sin bai bakuná. Kiko ta nan intenshon? Mas morto, mas desempleo, otro ‘lockdown’ pa kaba di choka nos ekonomia?
Na Cuba hende a subi kaya pa entre otro protestá falta di bakuna konfiabel manera nos si tin na Kòrsou i sin ku mester paga p’e. Nos minister di Salú Públiko aparentemente no ta para tras di e kampańa di bakunashon, pero ta preferá keda vago si e mes a bakuná. E minister enkargá ku Ekonomia i Asuntunan Soshal ta ripití ku bakuna ta un eskoho opshonal, personal i ta kontra pa un dunadó di trabou obligá un trahadó bakuná ounke ku esaki tin kontakto di aserka ku kliente manera un ‘bartender’. Ni Presidente di Konseho di Minister ni Miembronan di Saten a duna kara.
Akaso nos no ta konsiente ku tin un pandemia? Akaso esnan ku ta instigá kontra bakunashon no ta na altura ku mas hende keda sin bakuná mas oportunidat e virus ta haña pa transformá bira mas peligroso? Nos ta na altura ku si nos keda chambuká, mas gastunan di salubridat públiko ta subi loke ta nifiká ménos plaka pa hasi otro kos pa pueblo?
E ekipo di èksperto ku a hasi un bon trabou pa mas ku un aña, mester aktivá rápidamente. Mi ta spera ku pronto Korte ta determiná legalidat di kita hende for di trabou ora e no kier bakuná. Esaki en bista ku mandatarionan te ainda falta kurashi pa indiká ta kua direkshon mester bai. Nos mester komprondé ku no ta èksistí un ministerdi Salú Personal, sino un minister di Salú Públiko. E ‘bien’ públiko ta konta mas ku un eskoho personal basá riba un krehensia personal ku ni sikiera tin base sientífiko.
Akaso nos ku a bakuná no tin derechi? Akaso nos mester sinta wak kon un grupo kier bolbe tuma mi pais i pueblo rehen ku teorianan maligno di konspirashon i mentira flagrante?
Mester laga doñonan di trabou ku ta ninga di tuma akshon kontra empleadonan no-bakuná sa ku nos komo kumpradó lo bòikotiá nan. Si nan no ke tende, nan mester sintié den nan pòtmòni.
E bakuna no ta perfekto. E ta protehá pa 94%. Pero e benefisionan di e bakuna no por para banda di e riesgonan desastroso di e malesa kontagioso aki. Ta di spera ku outoridatnan ta hasi loke mester hasi pa para e direkshon robes ku nos a kue último simannan.
I’ve compiled some relevant news items about China which will hopefully increase our understanding and interest in China and geopolitics.
THE CASE AGAINST CHINA – PACIFIC DAILY TIMES 12 July 2021 The case against China keeps sprawling—trade, currency, COVID, now SAARS. Understanding China is such a key in global public opinion, it has become a case against Biden that political grandstanding and demagoguery can use without spinning facts. But being a world where all bad press is censored press instead of good press, China won’t understand the trouble it wove itself into. As if the list of global grievances wasn’t enough, China joins with North Korea in appearances and rhetoric. A Pacific skirmish involving the Chinese would drag in the Norks. That means that NATO allies and India could deal with the world’s menace, help the UK regain Hong Kong, recognize democracy in Taiwan, and unify the Korean peninsula in one move. While China and North Korea see their agreement as a strength, the West sees an opportunity.
WE DON’T GET CHINA – SKY.NEWS. AU 11 July 2021 Author and columnist Gordon Chang has warned China’s attack on the United States is “malicious” and the communist country is trying to “overthrow our government”.Mr Chang said China turned COVID-19 into a “biological weapon” because it “lied about contagiousness” and “knew it was highly transmissible, human-to-human”. He also told Sky News Australia that the Biden administration “does not understand” the China “challenge”. Mr Chang’s comments were made at the Conservative Political Action Conference where former president Donald Trump is expected to speak.
US WANTS TO BAN CHINA’S CAMERAS – ALJAZEERA 17 June 2021 US regulators are poised to ban products from Huawei Technologies Co. and four other Chinese electronics companies, including surveillance cameras widely used by American schools but linked to oppression in western China, stepping up pressure on tech suppliers alleged to be security risks. Hangzhou Hikvision Digital Technology Co. and Dahua Technology Co., whose cameras can be found in U.S. schools and local government facilities, are targeted in a proposed order the Federal Communications Commission is set to vote on Thursday. Also named in the order are telecom giant ZTE Corp. and two-way radio maker Hytera Communications Corp.
THE ARMS RACE IS ON – China News 11 July 2021 It’s big. It’s remote. It’s mysterious. It’s an enormous radioactive desert in “outback” China. And Beijing is building its equivalent to Area 51 there. Two of them. The arms race between East and West is once again heating up.Stealth is old news. As are cruise missiles and high-flying spy planes.The “black” projects of the 2020s are all about drones, artificial intelligence and sixth-generation combat aircraft. Aircraft such as the ultra-fast, ultra-high flying SR-71 Blackbird was born there. Secret breakthroughs such as the F117 Nighthawk stealth fighter were based there. Many other weird and wonderful design concepts were tested there.Now China’s in the arms race business. So it’s building its own.


text:
Minister Dangui Oduber a cende oficialmente e luznan na veld di Independiente Caravel!
ORANJESTAD – Diaranson anochi Minister di Deporte Sr. Dangui Oduber a acudi na veld di Independiente Caravel na Angochi pa cendemento oficial di e luznan LED nobo. Esaki a sosode den presencia di e dirigentenan, hungadornan y miembronan di Independiente Caravel.
E veld di Independiente Caravel a haya un “facelift”, a drecha e infrastructura, pone palo di luz nobo y luznan LED nobo. Banda di esaki e cancha mes tambe e haya un “upgrading”, tur esaki a sosode den e prome fase.
Ministerio di Turismo, Salubridad Publico y Deporte ta sigui realisa proyectonan na bienestar di deporte y deportistanan. Minister Oduber a expresa cu e maneho di su Ministerio ta dirgi riba mehora infrastructura y percura pa tin bon iluminacion na veldnan.
Banda di esaki a yuda diferente clubnan cu material, airco y deportistanan cu tabata tin mester di un of otro yudansa pa haci nan deporte.
Minister Dangui Oduber ta sigui cumpli apesar cu e fondonan pa deporte ta hopi limita, asina mes a haci hopi pa deporte. Lamentablemente ainda Lotto pa deporte tin deporte secuestra y no ta duna cooperacion pero no obstante esaki a demostra cu ta cumpliendo cu su maneho.
Minister Oduber a gradici parlamentario Sr. Edgard Vrolijk pa hunto cu su persona a kere den e proyecto aki. Minister Oduber ta manda palabara di felicitacion na e dirigentenan, hungadornan y miembronan di Independiente Caravel cu nan 44 aña di existencia di e club. Tambe e mandatario ta desea e Piratanan di Angochi tur clase di exito den futuro. Di e forma aki minister Oduber ta sigui mustra cu e ta un persona cu ta bisa locual e ta haci y haci locual e ta bisa. E minister ta cumpliendo!


text:
Puntonan di Lansa
Posibilidat pa re-negoshá hipotek na prima mas abou pa no pèrdè kas.
Muchanan di skolnan práktiko ta haña sèn pa estudio
Mama soltero ta haña yudansa finansiero di 250 florin pa luna pa kada yu
Sosial
Alargá orario di skol di fundeshi di 7.30 am pa 5 pm.
Insentivo salarial pa maestronan di skol di fundeshi.
Bini bèk ku Skol di fishi dirigí riba trabou di futuro.
Ensenansa
Re-aktivá i ekipá sentro di bario pa ofresé deporte na mucha i hóben.
Kombertí Kòrsou den un sentro pa deportistanan tòp lokal i internashonal.
Deporte
Ofresé tur serviso ku por online.
Hasi e servisionan transparente posibel.
Servisio di Gobièrnu
No ta loke ta hasi nos diferente. Ta loke nos tin en komun.
Luigi Faneyte, Lider Politiko KUMUN


text:
Spaño
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Spaño of Castellano ta un idioma Romano cu a bin como un dialecto di Latin. E ta un di e seis idioma oficial di e Organisacion Nacionnan Uni. Tras di Chines mandarin, Spaño ta e lenga mas papia rond mundo y hopi hende tin e como idioma di cas, como lenga materno. E ta oficial den varios organisacion mundial, entre otro, Union Europeo, Union Africano, Organisacion di Estados Unidos, NAFTA, Caribbean Community y tambe e tawata den Tratado di Antartica. Mas cu 500 miyon di hende por papia Spaño y ta e lenga mas studia rond mundo banda di Ingles. Ta bisa cu Spaño ta e di tres lenga mas uza den internet. Manera tur idioma Romano, Spaño a evoluciona cu tempo, e ta bin mas tanto di Latin Vulgar.
E Romanonan a introduci Latin,e basis pa tur lenga romano,na e peninsula Iberico durante e di dos Guerra Punico rond di 210 BC. Durante 5 AD., e vandalnan Germanico, Suevi, Visgodonan y otro gruponan di Europa Oriental a invadi Hispania. Pa motibo di e conkista di Spaña na man di e Moronan, e idioma Arabico a influensia Spaño. E idiomanan di tur e invasornan a influensia Spaño grandemente. Spaño Moderno, cu e ahustacion di e consonantenan (o silabanan) a nace den siglo diescinco. E lenga ta sigui adopta palabra di otro idioma manera Ingles, Griego etc y tambe ta bini cu palabra nobo. A tuma Castellano tambe den e continente Mericano y tambe na Africa y Asia Pacifico via e expansion di e imperio Spaño entre siglo diescinco y diesnuebe.
Mexico ta contene e cantidad mas grandi di hablantenan di Spaño na mundo.


text: KRALENDIJK – Djabièrnè último Cicilia Motors a organisá nan último show di outo pa aña 2019. Un tremendo ambiente kaminda 2 grupo di gaitas a toka e anochi. Los Cañonasos i Jom Gaiteros a animá tur presente. Pa korona obra, e hòmber Santu, Sanikolas a presentá huntu ku su pitnan i nan a balia i gosa un mundu. Tabata un di nan último aktividatnan riba e isla di Boneiru promé nan a subi boto rumbo pa Spaña. Max Cicilia doño di e kompania a dirigí palabra i a gradisí tur presente tambe tur kliente, esnan ku a kere den e produkto di Cicilia Motors. 10 aña a pasa i awor nos ta habri 2020 pa kontinuashon, Max a menshoná. E anochi a entrega 4 kliente nan outo, kendenan a kumpra un outo nobo. Un tremendo show di vürwèrk poko promé ku e aktividat a terminá. Kombinashon di potrèt ta duna un bista di e aktividat.


text:
ORANJESTAD Inspeccion di Salud Aruba (IVA) a haya notificacion for di un importado di remedi cu tin un cierto produccion (batch/charge/lot) di e remedi Losartankalium, Valsartan y Irbesartan cu ta wordo saca for di mercado (recall) na boticanan na Aruba pa motibo di contaminacion cu e producto AZBT. Un di e importadonan di remedi na Aruba a verifica cu tin batchnan contamina cu a wordo importa na Aruba y a tuma e accionnan necesario pa informa e boticanan debidamente. Miembro di directiva di e asociacion di boticario (VAA), Drs. Adrienne Tromp, a confirma cu boticanan a kita e batchnan aki for di nan botica y ta den e proceso pa tuma contact cu e pashent cu a haya e remedi contamina.
PAKICO E REMEDI TA?
E remedinan aki ta wordo prescribi pa individuonan cu ta sufri di presion halto y cu problemanan di curason. Na Aruba e remedinan Losartankalium, Valsartan y Irbesartan ta obtenibel cu receta di dokter na botica.
KICO A PASA?
E batchnan contamina aki ta contene e producto AZBT cu por ta canceroso. Ta importante pa menciona cu e contaminacion aki ta pasa durante e proceso di produccion di remedi y no por wordo preveni. Sinembargo, control riba calidad di remedi ta hopi rigoroso y e limite unda cu ta acepta un contaminacion ta hopi stricto. Pues, a haya un cantidad hopi chikito di e producto AZBT aki. Esaki ta nifica cu e chens cu en berdad por haya cancer door di bebe e remedinan aki (Losartankalium, Valsartan of Irbesartan) cu ta contamina ta 0.000001%, dus practicamente 0%.
KICO E PASHENT POR HACI?
E botica mes lo tuma contacto cu e pashent, pero e Inspectora di Remedi, drs. Roselynn Angela (Boticario) ta urgi esnan cu ta uzando e remedinan Losartankalium, Valsartan y Irbesartan pa controla e charge/lot nummer riba nan paki di remedi pa wak si nan remedi ta den e lista di recall. E charge/lot nummer ta indica e batch di e remedi y por haya na banda riba e paki di remedi (mira e potret adhunto pa un ehempel). Solamente remedinan cu tin e chargenummer cu ta wordo indica riba e lista di recall, mester entrega bek na botica. E lista di recall por haya akinan. Pues, si e chargenummer riba e remedi ta cuadra cu e chargenummer cu tin riba e lista, e pashent mester tuma contacto cu su Botica.
E Inspectora di Remedi y presidente di e asociacion di dokternan di cas (HAVA), Dr. Joaquin van Trigt, ta compronde cu hopi pashent lo tin pregunta y/of preocupacion, pero kier pidi tur pashent cu si acaso nan tin un remedi cu ta cay bou di esunnan contamina, pa no stop di bebe nan remedi tanten cu no a haya un otro remedi di Botica. E riesgo pa stop di bebe e remedi sin tin un otro remedi cu ta regula e presion ta hopi mas grave cu e risico di contaminacion. Pashentnan cu tin remedi cu NO ta cay den e lista di esunnan contamina, no mester haci nada.
Si tin pregunta di e remedi semper consulta cu bo dokter di cas y botica. Inspeccion di Salud Aruba lo informa pueblo di cualkier cambio na su debido momento.
E carta di e compania farmaceutico y e lista completo di e recall por haya riba e website di IVA: www.iva.aw . Ta importante pa tene na cuenta cu no tur remedi cu ta aparece riba e lista a wordo importa na Aruba tambe.
ORANJESTAD- Segun resumen di awe un total di 17 caso nobo di COVID-19 a keda registra di cual 3 ta turista y 14 ta residente. 'Positivity rate' bou nos residentenan ta 21.5%. E cantidad di casonan activo di COVID-19 pa awe ta 225. Cantidad di fayecidonan relaciona na COVID-19 ta 109.
ORANJESTAD – Aruba a yega y pasa 200 caso activo positivo di Covid19 diadomingo. Segun e cifranan difundi, diadomingo Aruba a raporta 28 caso mas positivo di cual 19 ta residente y 9 ta no residente. Como cu no ta dunando informacion diario mas extenso, no por saca afor cuanto e positivity rate ta, pero ta confirma cu e cifranan ta kedando halto y cu esaki ta preocupante. Diasabra caba e portal aki den un raportahe extenso a informa cu tin un wave nobo posible na caminda y esaki debi na e variante Delta. Esaki ta percura pa un contagio mucho mas rapido y entre hobenan primordialmente. Tambe esaki ta sosodiendo mas entre esnan cu no ta vacuna, mas tanto. Tanto prome minister demisionario como minister di Salud demisionario diasabra a confirma cu e situacion ta di preocuacion y cu kier evita un siguiente ola. E pediatra conoci Wicha Wever cu ta traha den hospital, a bati alarma caba for di diabierna pa un ola nobo y gobernantenan ta di acuerdo cu e posibilidad hopi real caba.
ORANJESTAD – “Aruba, nos siguiente wave di Covid(19) ta na caminda, maske un gran parti di nos poblacion a vacuna”. Asina e pediatra di Aruba dr Wicha Wever a pone riba su pagina di Facebook diabierna. E ta traha den hospital y ta conoce e situacion interno y ta hopi critico riba e situacion for di comienso. E cifranan pa Aruba di contagio ta aumentando atrobe manera cu e portal aki a raporta e siman aki caba. E pediatra tambe tabatin su mensahe: “Lastimamente tin mucho hopi hende cu no a vacuna” Wever ta sigui bisa, cu por nifica pe, cu ‘ta suficiente pa yena Hospital un biaha mas”. Y mas pio, e efecto di esaki. “Si esey pasa, ta medida y lockdown atrobe”.
ORANJESTAD – Awe Aruba a registra e cantidad mas grandi di caso positivo riba un dia di Covid19 den tres luna di tempo. E cantidad registra awe segun Crisis Team tabata 32 riba un solo dia. Ultimo biaha cu a registra e cantidad aki pa un solo dia tabata 22 di April ultimo. Su siguiente dia, (23 di April) a registra 34 caso pero djey el a cuminsa baha, y a yega te zero (0) caso riba 27 di juni ultimo. Di e casonan di awe, 14 ta turista y 18 ta residente. 'Positivity rate' bou nos residentenan ta 16.7%. Di e 18 residentenan positivo awe 5 ta vacuna completamente y 13 no ta vacuna of no ta vacuna completo. Casonan activo pa awe ta 158, edad promedio di esnan positivo ta 31 aña y cantidad di fayecido relaciona cu COVID-19 ta 109. Ta hopi importante pa remarca cu e categoria di edad cu recientemente mas ta test positivo pa COVID-19 ta e categoria di edad entre 18 cu 29 aña.
ORANJESTAD - Den Hospital tin un total 9 persona interna di cual 4 ta den ICU (3 covid activo, 1 Covid no activo) 4 riba piso general. Asina e relato di Crisis Team di dialuna ta relata. Loke ta hala atencion ta cu tin un mucha tambe riba piso di Pediatria (mucha) cu tin Covid19. Segun datos di hospital desde 1 mei un total di 57 persona a wordo interna pa motibo di COVID di cual 2 (3.5%) tawata completamente vacuna y 55 no tawata tin ningun vacuna of solamente un vacuna.
ORANJESTAD – Aruba un biaha mas a keda escohi pa un tema turistico. E biaha aki e portal News Americas Now ta produci e top 10 di lugarnan den Caribe durante pandemia pa haci un photo shoot turistico. Den e caso aki Aruba a Sali na di prome lugar, riba islanan manera Grand Cayman y Puerto Rico. Ta trata di e mihor lugarnan den Caribe cu tin lugarnan spectacular. Aruba a keda escohi pa e beach riba Renaissance Island, particularmente e Flamingonan riba e isla. Segun e raportahe, sacamento di selfie y filma video cu e flamingonan ta algo hopi popular entre turistanan, pero no ta algo facil pa haci. Otro islanan cu ta sigui riba e lista ta Grand Cayman, Jamaica, Grenada, Barbados, Cuba, Barbuda, Puerto Rico, Caymen Islands y St Vincent & the Grenadines. Lesa e articulo original AKI. Potret cortesia Newsamericasnow.com


text:
Pos Abou – Diabierna merdia pasa di 3’or unidadnan di rescate a sali pa e crusada conoci pa accidente na Pos Abou. Eynan a sosode un accidente serio unda lo tawata tin varios heridos.
Mesora unidadnan ariba caya di Cuerpo Policial a bay e sitio pa asina tuma nota di kiko tur tawata pasando y tambe check cuanto herido tin.
E accidente tawata entre un Honda Fit y un Nissan March.
Debi na e impacto e Honda a bay cay den e greppel banda di pazuid, unda un persona a keda pega y tawata tin mester di unidad di rescate di Brandweer saca e persona.
Caminda a wordo cera, unda cu e personal di Ambulance, Brandweer y Polis por a haci nan trabou den trankilidad.
Ambulance a transporta dos persona cu tawata den e March pa Hospital y despues di algun rato cu bomberonan a libera e persona for di e Honda Fit e tambe a wordo transporta cu Ambulance pa Hospital.
Polis di trafico a pidi BFTO na e sitio pa asina tuma imagennan di e accidente pa esakinan wordo usa den e investigacion.
E accidente mes ta mustra falta di preferencia ta e causa, pero esey polis di trafico lo mester bay saca afo.


text:
STA. CRUZ – Gobierno di Mike Eman a anuncia cu gasolin lo subi cu 14 cen, un abuso serio contra pueblo. Pero e abuso mas grandi ta pasobra e aumento ta ilegal. E minister nobo di economia a basa e aumento riba “ahustacion di Bestemmingsheffing AZV”, pero no tabata tin ningun ahuste na e “Bestemmingsheffing AZV”! E BAZV, cu ta mescos cu e BBO, no a wordo ahusta pa asina influencia prijs di gasolin. Pesey minister Richard Arends mester revoca su decision pasobra e ta ilegal.
No ta posibel cu ta un eror, cu nan por a djis coi un texto bieuw di anjanan pasa y use, pasobra e gobierno ta paga miyones na companianan di mercadeo pa saca nan comunicadonan. Ta imposible e ora cu nan ta comete un eror.
Pero locual ta mas serio, ta cu prijs di crudo ta bahando y ta aki na Aruba so prijs di gasolin ta subiendo. No tin ningun hustificacion pa e aumento aki.
Na 2009 prijs di bari di crudo tabata 30 % mas halto cu awor, pero e prijs di gasolin tabata apenas 2% mas caro. Kiermeen desde cu Mike Eman su gobierno a sinta, prijs di crudo a baha cu 30%, pero e prijs di gasolin a baha solamente cu 2%.
“Ta e tipo di abusonan aki nos mester caba cune. Nos mester un formula mas transparente pa calcula e prijs di gasolin, asina nos no por sigi. Ta pasobra gobierno no ta transparente, hendenan ta cuminsa specula cu si aki tambe tin hedging, of si ta door di Citgo e prijs a bolbe subi. Aruba merese mihor, Aruba merese un mihor sistema di calcula e prijs di gasolin, caminda e cuidadano ta sinti e alivio realmente ora e prijs baha”, segun lider di MEP Evelyn Wever-Croes den conferencia di prensa di MEP.


text:
- You cannot add "E muchanan den rònchi" to the cart because the product is out of stock.
Bula basora
$ 0,00 O.B Excl.
Fls 0.00
Erin su ruman muhé grandi ta bai kasa.
Erin lo logra haña un regalo spesial p’e?
Lesa tokante e ambiente di preparashon pa e kasamentu i siña di un tradishon spesial.
Out of stockCompare
Related products
Misterio di e kachó pèrdí$ 0,00 O.B Excl.
Fls 0.00
Gwendolyn Hooks
Alex no por haña su kachó!
Jet por ta skondí den e apartamento?
Jet por ta pèrdí den e siudat grandi?
Unda Jet ta?
Mi mama, mi amiga$ 0,00 O.B Excl.
Fls 0.00
Ami ta skucha muzik di rèp.
Mam ta balia su pòp ku pèp.
‘Maske nan ta otro, bo ta mira kla ku nan ta bon amiga!
Prohibí pa Mucha hòmber!$ 0,00 O.B Excl.
Fls 0.00
Christine Taylor-Butler
Ilustrashon di Mark Page
Tur hende sa ku bula Kabuya Dòbel ta solamente pa mucha muhé. Òf nò ? Kiko awor, si bo ta un mucha hòmber ku gusta bula ?
Ku lus pagá!$ 0,00 O.B Excl.
Fls 0.00
Angela Shelf Medearis
Ta or’i drumi? Paga lus?
Ora lusnan di siudat kuminsá bria, mi ta hunga ku man i pia.


text:
Minister Croes ta komemorá Luna di Scouting
Written by Khalil Guribaldi on 23 April, 2021
Willemstad, 23 di aprel ta dia di San Jorge, ku ta dia tambe ku scouting rond mundu ta selebrá e dia aki, komo dia pa renobá nan promesa komo scouting.
Minister di Enseñansa, Siensia Kultura i Deporte Sr. Steven Croes, tambe ta para ketu i komemorá e dia aki.
Ya pa 90 aña Scouting ta formando hubentut na Kòrsou. Den transkurso di e añanan aki mas ku 150.000 hóben a pasa un aña òf mas di nan bida komo Scout.
Na aña 2014 gobièrnu di a proklamá luna di aprel komo luna di Scouting. Kòrsou ta enfrentando retonan grandi, en partikular relashoná ku desaroyo di nos hubentut. Hóbennan no ta yegando na realisá nan potenshal i ta rekurí na alternativanan superfisial pa yena e bashí ku nan ta sinti. Scouting ta kontribuí na desaroyo di nos hubentut uzando un sistema di balor basá riba e Promesa i Lei di Scout. Ku esaki Scouting ta yuda krea un mundu mihó kaminda hendenan ku un balor propio haltu ta hunga un ròl konstruktivo den komunidat. Scouting ta kere ku konopando forsa di hinter komunidat, e impakto di e trabou aki ta keda maksimalisá.
Apesar di e situashon ku ta stroba aktividatnan kustumbrá di Scouting, den e luna di Scouting aki Gobièrnu ke duna rekonosementu na e movementu di Scouting pero tambe na tur e hóbennan Scout na Kòrsou i nan esfuerso pa ta un mihó siudadano mañan Dios ke. Na mes momentu esaki ta duna Scouting un oportunidat pa sali dilanti pa promové e movementu i e balornan ku e ta para p’é.
Dikon aprel? Ya pa hopi aña Scouting ta selebrá dia di San Jorge. E leyenda di San Jorge (Sint Joris) ta ser hopi uzá komo ehèmel pa Scoutnan. Dia di San Jorge mes ta dia 23 di aprel. E dia ku Scoutnan ta renobá nan promesa. Kada sekshon di edat tin na vershon di e Promesa pero e esensia di tur ta meskos, esta;
– Kumpli ku mi deber pa ku Dios i mi pais.
– Yuda tur hende tur kaminda ku mi por
– Obedesé lei di Scout.
Minister Croes ta konsiente e impakto grandi ku partisipashon den un organisashon di scouting di riba formashon di un mucha i/òf hoben i ta enkurashá esaki tambe na tur mucha/hoben pa forma parti di un organisashon di scouting.
Minister Croes ta felisitá tur miembro di scouting den nan luna espesialmente dia 23 di aprel riba dia di San Jorge.


text:
IPA ta invita comunidad di Aruba pa participa na su actividad informativo ‘Get to know IPA’
Maestro ta un profesion noble cu ta forma caracter y futuro di un individuo. E ta un profesion cu, si eherce cu pasion, ta alegra bo curason. Bo mester ta un persona cu ta gusta ta rondona di mucha of hoben, y lo desea di traspasa conocemento na otro. Ta p'esey, como maestro, bo tin entre otro e bunita tarea pa inspira, guia y motiva nan pa desaroya y saca lo miho di nan potencial.
Pa motibo di e pandemia di COVID-19 e tradicional Dia Publico di IPA, cu e comunidad di Aruba ta conoci cu ne, lo tuma luga den un forma diferente. E aña aki e lo tuma luga riba e pagina di Facebook Instituto Pedagogico Arubano y ta hiba e nomber ‘Get to know IPA’. E actividad aki lo tuma luga durante e periodo di 2 pa 12 di november 2020 y ta consisti di video di diferente estudio y curso, cu IPA lo ofrece durante aña academico 2021-2022. Esakinan ta e estudio pa maestro di Enseñansa Primario, curso Pedagogico Didactico (PDG) y Master of Science in Education. Banda di esaki lo duna informacion di e cursonan di recapacitacion cu Centro pa Desaroyo Profesional Continuo lo ofrece durante e aña academico aki. Alabes lo tin sesion bibo di pregunta y contesta di e estudionan ya menciona. Tambe lo tin oportunidad pa combersa cu e studiantenan di IPA. Di e manera aki bo por scucha for di e studiantenan con nan ta experiencia estudio na IPA y sigur haya bon tip con pa studia exitosamente. En corto, bo lo experiencia e ambiente estudiantil!
IPA ta invita comunidad di Aruba, specialmente tur studiante di havo, vwo y mbo nivel 4, maestro y tur otro persona interesa pa cuminsa un estudio na IPA pa ‘like’ e pagina di Facebook Instituto Pedagogico Arubano, p’asina bo keda na altura di tur informacion di ‘Get to know IPA’.


text:
Atrako na un kas den Jongbloed.
Djaweps 4 di yüni 2015, alrededor di 05.42’or Sentral di polis a dirigí un unidat polisial na un kas na Jongbloed pa un kaso di atrako. For di un investigashon ku polis a realisá a resultá ku e habitantenan di e kas a keda sorprendé pa dos (2) hende hòmber kara tapá i ku arma di kandela den man ku a drenta den e kas. E sospechosonan a mara un señora di edat (79 aña) riba kama i buta un otro dama (37 aña) na rudia i bou di menasa a kita tur nan prendanan for di nan, listra den e kas i bai ku un suma di plaka i tambe e grabadó di kámara di seguridat. Personal di Slachtofferhulp ku a presentá na e kas a duna e víktimanan asistensia. E investigashon ta kontinuá.
###
Kontròl di tráfiko.
Djarason 3 di yüni 2015 H.I.T. tim a tene un kontròl di tráfiko dirigí riba pasamentu den lus kòrá, entre 14.00’or pa 15.00’or riba Sta. Rosaweg/Seru Loraweg. A parti un total di 12 prosèsverbal na shofùrnan ku tabata pasa den lus kòrá i a parti dos prosèsverbal pa kore outo sin un reibeweis.
###
Atrako den Kaya Dominico Herrera.
Djarason 3 di yüni 2015, alrededor di 03.25’or di mardugá Sentral di Polis a haña notifikashon ku na Poliklínika di Sehos un hòmber di 76 aña a yega einan pa tratamentu médiko pa leshonnan ku el a sufri durante di un atrako ku un ratu promé a tuma lugá na su kas den Kaya Dominico J.R. Herrrera na Bonam. For di un investigashon ku polis a realisá a resultá ku e pareha, di 76 i 66 aña di edat, na momentu ku nan a yega kas den nan outo a keda sorprendé den kurá di kas pa dos hòmber bistí na pretu ku a menasá nan i bringa ku e hòmber pa kita su pertinensianan for di dje. Durante di e forsageo nan a dal e hòmber un pushá ku konsekuensia ku e víktima a kai, kap su kabes. E sospechosonan e ora ei a kita su prendanan for di dje pa despues hui bai na pia for di e sitio. E víktima a keda transportá pa poliklínika den un outo partikular na unda el a risibí tratamentu médiko. E investigashon den e kaso aki ta kontinuá.
###
kontròl general i preventivo.
Djamars 2 yüni 2015, Personal di Warda di Polis Rio Canario (T.H.T.) a tene kontròlnan general i preventivo kuminsando for di 06’or di atardi riba F.D. Rooseveltweg, Winston Churchillweg i Bermudaweg. Durante di e kontròlnan aki a kontrolá un total di 27 vehíkulo i a parti 13 prosèsverbal na shofùrnan ku a kometé diferente infrakshon. Entre otro pa kore outo ku glasnan skur, sin faha di seguridat i sin reibeweis.
###
Detenshon pa Menasa, Destrukshon & Maltrato
Djadumingu 31 di mei 2015 alrededor di 17.00 ’or, un unidat Polisial a detené e hòmber H.B. nasé na Kòrsou, na un kas den Matanciatraat, en konekshon ku destrukshon i maltrato.
For di un investigashon preliminar a resultá ku e sospechoso a maltratá su èks i tambe el a kousa destrukshon na su vehíkulo.
Despues di a presentá e sospechoso dilanti di un fiskal ouksiliar, el a keda enkarselá pendiente di mas investigashon.
###
Tiroteo i sekuestro
Djamars 2 di yüni, Sentral di Polis a risibí notifikashon di un kaso di tiroteo ku a tuma lugá na Aeropuerto Hato. Mesora a dirigí algun unidat na e sitio i for di investigashon preliminar a bin sali na kla ku algun ratu promé un pareha a kaba di yega Kòrsou for di eksterior. Na momentu ku nan tabata bandoná aeropuerto den e vehíkulo di konosínan ku a bin buska nan, nan a wòrdu blòkiá pa un otro vehíkulo. E personanan den e vehíkulo ku a blòkiá e outo a lòs algun tiru i na e momentu ei e sospechosonan a drenta den e vehíkulo ku nan a blòkia i bai ku e dos damanan ku tabata den e outo. Dos hòmber ku tabata den e outo blòkiá, a logra baha i kore bai. Den área di Seru Fortuna, e duo sospechoso a laga e dos damanan atras i a move for di e sitio ku nan pertenensia. Mas lat polis a bin topa e vehíkulo ku un kantidat supstansial di sèn efektivo den dje. A konfiská e sèn i outo pa mas investigashon.


text:
Durante e foro di Camara di Comercio a dirigi e siguiente pregunta na pueblo pa contesta den e encuesta virtual: Bo ta di acuerdo pa Hulandes bira ’vreemde taal’ (idioma stranhero) na Aruba?
E pregunta aki a lanta asombro y desaprobacion cerca hende cu sa kico e palabranan ta nifica. E punto cu si un idioma ta idioma stranhero/vreemde taal of no, ta depende di situacion, no di opinion di hende. Cu otro palabra, e ta un echo. Pa tur claridad ta splica algun concepto di idioma cu ta importante pa sa, specialmente relaciona cu enseñansa.
Idioma stranhero/ vreemde taal
Esey ta e nomber duna na un idioma cu no ta bo idioma materno, esta cu no ta e idioma cu bo ta lanta cu ne y siñ’e for di chikito. Na Aruba Papiamento ta idioma materno di gran parti di nos poblacion. Pa e grupo grandi aki e otro idiomanan ta idioma stranhero.
Idioma materno na Aruba
E idiomanan papia pa poblacion di Aruba te cu 2010 segun CBS ta lo siguiente: hablante di Papiamento 76%, Spaño 12%, Ingles 7%, Hulandes 4%.
Di dos idioma
A base di e porcentahenan aki por bisa cu Aruba ta un isla multilingual. Maske gran parti di poblacion di Aruba ta papia Papiamento na cas, nos isla tin hablante di diferente idioma. Nos ta un pais cu a y ta ricibi hopi inmigrante y turista. Nan a bini cu nan idioma materno, Ingles, Spaño, Hulandes of algun otro idioma mas. Hopi inmigrante a siña papia Papiamento tambe. Pa nan den e caso aki Papiamento a bira nan di dos idioma banda di nan propio idioma materno. Como cu Papiamento ta e idioma mas uza den comunidad, e ta e idioma mas accesibel pa e ciudadanonan nobo aki. Esey ta haci Papiamento nan di dos idioma. E consecuencia di e situacion aki ta cu nan y sigur nan yiunan ta adopta Papiamento masha lihe.
Idioma di alfabetisacion y instruccion
Normal na mundo ta cu un mucha ta siña lesa y skirbi (alfabetisa) den su idioma materno, e idioma den cua ya e tin dominio di vocabulario y regla. Loke e ta domina verbalmente(scucha, papia), e ta siña domina por escrito (lesa, skirbi).
Normal ta tambe cu un alumno ta haya splicacion di tur materia den e idioma cu e ta compronde. Si na Hulanda e mucha ta tende y siña Hulandes for di baby, ta logico cu na edad di 6 aña e ta cla siña lesa y rek etc. den su idioma materno Hulandes. Mescos e mucha na Colombia ta siña na Spaño y na Merca na Ingles. E idioma den cual ta duna les yama ‘idioma di instruccion’ y e ta varia pa pais. Na Aruba sinembargo ya pa mas di un siglo nos sistema di enseñansa ta impone e idioma stranhero Hulandes como idioma pa alfabetisacion y instruccion di tur les na tur alumno den scol basico regular bay ariba. Esaki a pesar cu ta 5% di e muchanan so ta papia Hulandes na cas y cu bo no ta tende Hulandes rond di bo den comunidad. Te awor ta solamente den nos enseñansa special a logra pa e alumno saca lo maximo di loke e ta siña den idioma Papiamento.
No ta nada straño cu Ombudsman di Hulanda sr. Reinier van Zutphen tambe a enfatisa recientemente cu Hulandes ta un idioma stranhero pa mayoria di studiante cu ta bin di Caribe, studiante inteligente, pero mester ta consciente cu nan idioma natal no ta Hulandes.
Ta obvio cu na Aruba e conscientisacion aki no a tuma luga ainda.
Tur estudio te awor tocante nos enseñansa ta indica cu e idioma di instruccion Hulandes no ta aporta na un siñamento normal di mayoria, esta 96%, di nos muchanan.
Ta invita lector pa lesa parti 2 den e siguiente articulo di Fundacion Lanta Papiamento.


text:
Ayera Departamento di Aduana ta purba uza su sistema, pero esaki ta fayando cada rato.
E faya a bin como consecuencia di e black-out di diasabra ultimo. Nan ta haci tur cu nan por pa localisa e faya djey coregi esaki.
E ta tumando mas tempo cu a clacula y p’e motibo ey ta haya su mes obliga pa informa su clientela y pueblo di Aruba en general cu temporalmente Departamento di Aduana no por brinda su servicio manera custumber.
Ta spera cu pa oranan di awe tempran a logra identifica y soluciana e problema.
Mientrastanto nos ta pidi tur hende, clientela y Aruba en general, poco comprension p’e situacion inespera cu pronto nan ta soluciona.


text:
Den Haag – ‘Kosnan bon ta pasando na Boneiru.’ Esaki sekretario di estado di Asuntunan Interno i Relashonnan den Reino a enfatisá durante e debate den Tweede Kamer tokante e presupuestonan di Relashonnan den Reino i fondo di BES. Diputado Elvis Tjin Asjoe ku ta ku bishita di trabou na Hulanda Oropeo a asistí na e debate. E presidente di Tweede Kamer Khadija Arib a yam’é bonbiní.
Sekretario di estado Knops a konstatá ku despues di elekshon di mart último tin kestion di un movementu positivo na Boneiru. ‘Ta hopi bunita pa mira ku e diputado di Boneiru, señor Tjin Asjoe, ta presente. E ta pertenesé na e kategoria di gobernante ku kende por traha hopi bon huntu. Esei ta bon, pasobra mi a kaba di papia tokante forsanan kontrario ku tin. Esei ta algu hopi fèrfelu, sigur si bo ta para pa interes general, pero si bo tin e noshon ku boso tur dos ta para pa interes general, e ora ei ta hopi mas fásil pa logra nos metanan.’
E mandatario a deklará ku un aña pasá e tabata mas krítiko tokante e manera ku kosnan tabata bayendo na Boneiru. ‘E tempu ei nos tabata na víspera di e Akuerdo Intergubernamental. Ku sosten di un mayoria hopi grandi den Konseho Insular nos a logra e akuerdo ei. Awor aki ta trahando riba detayenan di e akuerdo ei. For di e lugá aki mi ke gradisí Kolegio Ehekutivo, pero tambe e mènedjer di programa i tur otro personanan enbolbí pa nan dedikashon. Di bèrdat mi ta haña ku tin kosnan bon ta pasando ayanan. Hopi biaha e resultadonan ta sali afó ku un tipo di retraso, pero sigur esei ta bai pasa; mi ta berdaderamente konbensí di esei. Esei ta bini pa motibu ku nos ta di akuerdo ku otro tokante e prioridatnan. A forma un Kolegio Ehekutivo nobo. E Kolegio aki a añadí un programa di gobernashon tambe, ku algun detaye aserka. E totalidat aki ta bai kondusí na e echo ku hendenan na Boneiru ta bai ripará ku kos ta bayendo mihó pa nan.’
E sekretario di estado a reakshoná tambe riba un sugerensia di parlamentario Machiel de Graaf di PVV pa despues di Sint Eustatius intervení na Boneiru tambe: ‘Esei apsolutamente no ta e kaso. Señor Tjin Asjoe por regresá kas ku un kurason trankil. Nos no ta bai intervení na Boneiru. Dikon nò? Pasobra tin kosnan hopi bon ta pasando ayanan. Promé mi tabata preokupá si tokante e situashon i tokante e echo ku muchu tiki kos tabata pasa, pero awor aki tin masha hopi kos ta tuma lugá. Tin progreso riba tereno di maneho finansiero. Nan ta reorganisando e organisashon i nan ta hinkando hende nobo aden. Esei ta bai duna resultado; mi ta realmente konbensí di esei.’
Durante di suspenshon di e debate diputado Tjin Asjoe a haña invitashon pa lùnch huntu ku e parlamentarionan Attje Kuiken di PvdA, Antje Diertens di D66, Nevin Özütok di Groenlinks i André Bosman di VVD den e restorant pa miembronan di Tweede Kamer. ‘Ta plasentero pa por ripará ku no solamente sekretario di estado Knops, pero tambe parlamentarionan ta positivo tokante loke nos ta hasiendo na Boneiru i ku nos por konta ku nan sosten pa atendé ku asuntunan manera kombatimentu di pobresa i drechamentu di kamindanan i fasilidatnan’, segun diputado Tjin Asjoe.
STAATSSECRETARIS KNOPS: OP BONAIRE GEBEUREN GOEDE DINGEN
Den Haag – ,,Op Bonaire gebeuren goede dingen.” Dat benadrukte staatssecretaris van Binnenlandse Zaken en Koninkrijksrelaties Raymond Knops tijdens het debat in de Tweede Kamer over de begrotingen Koninkrijksrelaties en het BES-fonds. Het debat werd bijgewoond door gedeputeerde Elvis Tjin Asjoe die op werkbezoek is in Europees Nederland. Hij werd verwelkomd door voorzitter van de Tweede Kamer Khadija Arib.
Staatssecretaris Knops constateerde dat er na de verkiezingen op Bonaire sprake is van een positieve beweging. ,,Het is heel mooi om te zien dat de gedeputeerde van Bonaire, de heer Tjin Asjoe, aanwezig is. Hij behoort tot de categorie van bestuurders met wie het goed samenwerken is. Dat is fijn, want ik had het zojuist over tegenkrachten die er zijn. Dat is heel vervelend, zeker als je voor het algemeen belang staat, maar als je de notie hebt dat je beiden voor het algemeen belang staat, kun je veel beter tot zaken komen.” De bewindsman verklaarde dat hij een jaar geleden kritischer was over de gang van zaken op Bonaire. ,,Toen stonden we aan de vooravond van het Bestuursakkoord. We zijn met steun van een hele grote meerderheid in de Eilandsraad tot dat akkoord gekomen. Dat wordt nu uitgerold. Vanaf deze plek wil ik het Bestuurscollege, maar ook de programmamanager en alle andere betrokkenen danken voor hun inzet. Ik vind echt dat daar goede dingen gebeuren. De resultaten komen vaak met een soort vertraging los, maar dat gaat echt gebeuren; daar ben ik echt van overtuigd. Dat komt doordat we overeenstemming hebben over de prioriteiten. Er is een nieuw Bestuurscollege gevormd. Dat heeft er ook nog een collegeprogramma aan toegevoegd, met een aantal accenten. Dat geheel gaat ertoe leiden dat de mensen op Bonaire gaan merken dat het hun beter gaat.” De staatssecretaris ging ook nog in op een suggestie van het Kamerlid Machiel de Graaf (PVV) om na Sint Eustatius ook in te grijpen op Bonaire: ,,Dat is helemaal niet aan de orde. De heer Tjin Asjoe kan gerust naar huis: we gaan niet ingrijpen op Bonaire. Waarom niet? Omdat daar de goede dingen gebeuren. Ik heb me wel zorgen gemaakt over de situatie en over het feit dat er te weinig gebeurde, maar er gebeurt nu heel veel. Er is vooruitgang op het gebied van financieel beheer. De organisatie wordt gereorganiseerd en er worden nieuwe mensen aan toegevoegd. Dat gaat resultaat opleveren; daar ben ik echt van overtuigd.” Tijdens de schorsing van het debat werd gedeputeerde Tjin Asjoe uitgenodigd om samen met de Kamerleden Attje Kuiken (PvdA), Antje Diertens (D66), Nevin Özütok (GroenLinks) en André Bosman (VVD) te lunchen in het ledenrestaurant van de Tweede Kamer. ,,Het is plezierig te kunnen vast stellen dat niet alleen staatssecretaris Knops, maar ook de Kamerleden positief zijn over waar wij op Bonaire mee bezig zijn en dat wij kunnen rekenen op hun steun om zaken als de bestrijding van de armoede en de verbetering van de wegen en voorzieningen aan te pakken”, aldus gedeputeerde Tjin Asjoe.


text:
Despues cu tabatin un promé secion digital pa alumnonan di HAVO, VWO en SBO/MBO-4 riba dialuna 9 y diárason 11 di novèmber 2020, StudyChoiceCaribbean a tene un secion mas riba dialuna 8 y diárason 10 di maart, special pa alumnonan cu kier sigui cu nan estudio riba nivel profesional intermedio.
Tabatin 35 presentacion di scolnan di MBO/SBO/EPI/NIPA y varios organisacion cu ta duna estudionan y entrenamento interno, manera e.o. Polis, Kustwacht, Cuerpo di Bombero, Hospital.
E enfoke tabata riba e posibilidadnan pa sigui un estudio profesional riba un di e seis islanan di Caribe Hulandes.
Mas o menos 300 alumno di Aruba, Bonaire, Curaçao, Saba, Sint Eustatius y Sint Maarten a sigui e presentacionnan interactivo di 45 minuut y na final di cada presentacion a haci nan preguntanan directamente n’e scol of organisacion cu tabata presentando.
Mientrastanto tur presentacion ta acesibel riba e website www.studychoicecaribbean.com Asina ta duna scolnan e oportunidad di (bolbe) wak e presentacionnan den e klasnan, pero alumnonan por wak nan cu nan mayornan tambe.
Nos ta orguyoso di e grupo grandi di alumno cu a tuma parti den e evento digital aki p’asina haya informacion tocante e estudio cu ta dirigi riba nan talentonan. Nos ta spera cu e evento ta yuda nan haci un bon escogencia.
Despues di e dos seccionnan, di november 2020 y maart 2021, na tur tin 45 ora di video riba e website, parti den 90 presentacion. Casi 750 alumno a participá n’e evento. E intencion ta pa ripiti e evento aki tur aña.
E team di StudyChoiceCaribbean
Bishita e website: https://studychoicecaribbean.com/